recursal/SuperWikiNEXT-32B huggingface dataset:
**2005年高雄標童命案**係一單發生喺臺灣高雄市鼓山區，一家人因為集體精神妄想，幻想自己神明附身，導致一家人自殘、互毆嘅死亡案件。

受害家庭背景
------

吳姓一家六口（爸爸：吳武運、阿媽吳蔡月卿、胞弟吳旺元、長女吳金女、胞妹吳美紅、么女吳美宜）住喺鼓山一個社區，父母做小工為生，四名子女當時大約二十幾歲，分別從事護士、餐廳同埋印刷工作。

事件經過
----

### 細妹首先被附身

最細嘅妹妹今年二月底突然起乩，聲稱被三太子附身，同屋企人講，喺台北嘅大家姐會有生命危險，一定要返高雄，否則會有生命危險。老媽媽連夜將大女帶返屋企，但大女吳金女返到屋企訓覺嘅時候，就夢見自己被性侵犯，嚇到淨係敢喺日頭訓覺。

### 全家人被上身、互餵食屎抹尿

屋企人之後諗起，大女喺三月頭有一次聽完一個電話之後就被神明上身，自稱係觀世音菩薩，跟住就徒手毆打自己自殘。家人情急之下，陪佢去五指山禪修，又去到楠梓區一家神壇收驚，但返屋企之後情況反而惡化，屋企人被神明上身，老豆自認被玉皇大帝上身、阿媽係王母娘娘、細妹係七仙女等，自殘互毆。

情形持續一個月，一家六口分別攞神主牌、枴杖互毆，甚至攞點燃嘅香燒焫對方，相信互撒鹽米、灌對方食屎、向對方抹尿液就可以驅魔，多日嚟只係飲符水維生，又唔覺得肚子餓，住在樓下嘅親戚，都嚇到唔敢返屋企，只得暫時棲身旅館。

一家無法正常工作，4月4號吳金女同屋企人前往姑姑屋企收驚，行經高雄市楠梓區一戶民宅，但就向對方惡意吐口水，經對方報警，被警方當成精神病患送回裕民街住處。

### 大女死亡、警察介入

4月9號，大女冇咗氣息，但全家認為死嘅唔係大女，而是附身嘅妖魔。直到第二天上身嘅情形消失，佢地先將大女兒送往高雄醫學大學附設醫院急救，一家五人認為屋企有邪靈，擔心再被附身，全部喺外地匿埋，就算接獲警方通知要求到案說明，法醫驗埋屍，證實大女孩因為多日無食嘢，導致體內器官多重衰竭而死，並唔係因為中邪，屋企人都認為大女無死，直到阿媽被大女附身，話畀屋企人聽死訊，佢地先至接受事實。

警方當時偵辦亦覺得離奇，佢哋屋企當時各個窗口貼滿符咒，窗口曬著一排全部都係黑色嘅衣物。之後，檢警也建議死者家屬接受精神鑑定。吳武運自稱當時全家人精神恍惚，知道吳金女出問題，但覺得嗰個唔係佢個女，所以無送醫。不過，醫學鑑定佢哋無精神病，檢方認為5人精神正常，但未及時施救，因此依遺棄致死罪起訴佢哋。

後來，鄰居有幫忙募款請法師驅邪、超渡，吳家人先恢復正常生活，但大家都唔願意再提起呢段往事。去到2007年4月，《自由時報》嘅記者嘗試訪問佢哋，但吳武運就話自己無罪，拒絕訪問。

對命案嘅評論
------

* 國軍高雄總醫院精神科主任曾冬勝接受訪問嘅時候話，佢哋應該係患上家庭集體精神妄想症，而精神妄想症係精神科疾病入面就醫率最低嘅一群，因為佢地跟本唔覺得自己有病，一發作嘅話情況亦相當嚴重。就算有輕微情況，亦可能因為無影響社交同人際關係，所以無被鄰居或是同事發現，而家人彼此之間依然靠著緊密嘅宗教信仰聯繫著，唔會覺得有問題，更加唔會去求醫。曾冬勝又話，呢家人當中係護士，都堅信呢種情況唔係病，而是被妖魔鬼怪附身，反映佢哋長期以來有著根深柢固嘅錯誤觀念。
* 高雄市道教會理事長柯天爽強調三太子屬於「正神」，唔可能隨便附身，吳家人自稱三太子附身，令他相當質疑；而且所有宗教都勸人做善事，唔會見死不救。
* 2021年9月，安幼琪喺壹電視節目《突發琪想》入面，亦再次探討呢次命案。台灣媒體人丁學偉以玄學角度分析，話房子疑似係路沖，再加上整塊地不規則形，喺民間傳說入面係招惹鬼怪嘅凶屋，而呢家人係某次移動屋企入面一啲嘅三太子神像過程入面，遭到邪靈入侵，結果令呢個地方變成聚陰嘅宅地，進而遭邪靈騷擾。

文化影響
----

* 2022年，台灣牽猴子股份有限公司發行嘅電影《咒》，正係改編自呢單命案。

參考
--

1. 1 2 3 4 5 6 7  自由時報電子報 (2005-04-21). 〈一家六口起乩 互餵大便 - 社會〉. 《自由時報電子報》 (中文). 喺2022-07-08搵到.
2. 1 2  自由時報電子報 (2007-04-12). 〈搞「鬼」家庭 放任長女病死 1家5口遺棄罪起訴 - 社會〉. 《自由時報電子報》 (中文). 喺2022-07-09搵到.
3. 1 2 3 4 5  〈高雄離奇命案！ 全家集體中邪「餵糞喝尿」 全因神像遭移位？〉. 《壹電視》 (中文). 喺2022-07-09搵到.
4. ↑  TVBS. 〈六口集體中邪！起乩20日糞尿餬口│TVBS新聞網〉. *TVBS* (臺灣中文). 喺2022-07-09搵到.
5. 1 2  〈一家六口迷信趕鬼 長女器官衰竭暴斃 - 大紀元〉. 《大紀元 www.epochtimes.com》 (繁體中文). 2005-04-20. 喺2022-07-09搵到.
6. ↑  ETtoday新聞雲. 〈高雄離奇命案1家6口突中邪「餵糞喝尿」 拿香灼身互毆…長女斷氣 | ETtoday星光雲 | ETtoday新聞雲〉. *star.ettoday.net* (繁體中文). 喺2022-07-09搵到.
7. 1 2  中時新聞網. 〈社會9點檔》深信長女著魔！一家六口全中邪互毆打死她 通通吃官司 - 社會〉. 《中時新聞網》 (中文). 喺2022-07-09搵到.
8. ↑  〈女吃糞死 1家5口起訴｜蘋果新聞網｜蘋果日報〉. *AppleDaily* (中文). 喺2022-07-09搵到.
9. ↑  自由時報電子報 (2007-04-12). 〈搞「鬼」家庭 放任長女病死 1家5口遺棄罪起訴 - 社會〉. 《自由時報電子報》 (中文). 喺2022-07-09搵到.
10. ↑  Storm.mg (2022-07-08). 〈一通電話讓全家拿香互焚、餵屎，最後喝符水暴斃！一窺《咒》駭人聽聞的真實慘案-風傳媒〉. *www.storm.mg* (臺灣中文). 喺2022-07-08搵到.
| How to read a taxoboxHow to read a taxobox**美國短吻鱷** |
| --- |
| An American Alligator in captivity at the Columbus Zoo, in Powell, OhioAn American Alligator in captivity at the Columbus Zoo, in Powell, Ohio |
| 瀕危指標 |
| Template:StatusSecure |
| **物種分類** |
| 

|
|  |
|
|
| 界 | 動物界 |
|
|
|
|
|
| 門 | 脊索動物門 |
|
|
|
|
|
|
|
| 綱 | 爬行綱 |
|
|
|
|
|
| 目 | 鱷目 |
|
|
|
|
|
|
|
|
| 科 | 短吻鱷科 |
|
|
|
|
|
| 屬 | 短吻鱷屬 |
|
|
|
|
|
|
|
| 種 | ***A. mississippiensis*** |
|

 |
|
| 二元學名 |
| ***Alligator mississippiensis***(Daudin, 1801) |
|
|
|
| 美國短吻鱷分佈圖美國短吻鱷分佈圖 |
|
|
|
|
|
|
|
|
|
|
|

**美國短吻鱷**（**American alligator**），又叫**密河鱷**，係西半球大型嘅鱷魚品種，可以有5米長。鱷魚仔係黑色，身上有無規律嘅黃色橫向帶紋點綴，到咗成年時就會睇唔到，因為黃色斑紋會逐漸被黑色素同藻類遮晒。美洲鱷有圓而闊嘅口鼻，體色同另一種美洲鱷（*Crocodylus acutus*）唔同，後者嘅體色為啡色，而且口鼻部較尖細。同原產中國嘅揚子鱷有親緣關係。

美國短吻鱷嘅前腳

分佈
--

美國東南部。住響淡水濕地裏面。

繁殖
--

公嘅體型大過乸好多，繁殖季節期間，鱷魚公會彎住身，頭同尾用力推出水面，並以大叫方式嚟吸引鱷魚乸交配。當佢哋大叫嗰陣，少量噴出嘅水會響鱷魚背脊嘅鱗片上振動。交配會響水裏面進行，鱷魚乸會將蛋生響植物碎屑堆入面〔呢句嘢唔似粵語，唔該改咗佢〕，並響 65 日嘅孵化期間一直守住。每次可以生 20-50 隻蛋。

食啲乜
---

細隻嗰陣以食無脊椎動物、青蛙、魚為生，而大咗之後就改食烏龜、水鳥同哺乳動物。佢哋為咗捉住響垂喺水面嘅雀鳥嚟食，鱷魚有時會突然用佢條尾支撐住個身企起。佢哋通常響涼爽嘅挨晚搵食。

保育現狀
----

佢襲擊人嘅紀錄遠比其他鱷魚少，但有時都係有意外發生。佢響1960年代由全獵殺改為受保育動物，族群數量已逐漸增加，而事實上，佢響某啲地區仍被視為唔受歡迎嘅危險動物而畀人驅逐。

參考
--

* 《自然珍藏系列：兩生爬行類圖鑑》 ISBN 952-469-519-0



|  |  |
| --- | --- |
|  | 維基同享有多媒體嘅嘢： **美國短吻鱷** |
桃花澗園區嘅北門附近
**桃花澗**（粵拼：tou4 faa1 gaan3）係中國廣東省廣州市入面，白雲山嘅一個景區，喺白雲山北邊，東北角靠住梅花園門崗，西北邊靠住黃婆洞水庫。呢個園區喺1960年起好，佢按咗東晉時期，陶淵明嘅《桃花源記》嘅諗法而搞出嚟。呢個園區重係雲山八景入面，有「桃園報春」嘅名。呢間園區曾經喺1999年5月份重新搞過改造。

敘述
--

呢間公園嘅佔地面積係10公頃，入面種咗好多桃花響度，重加咗幾間中國古代史入面出現過嘅庭院建築。每年一到春天（尤其係2月——4月），成間公園入面有好多桃花響度。

景區
--

明珠樓
黃婆洞水庫
桃花澗景區入面有白雲松濤、松濤別院、桃花澗、梅花谷、明珠樓、水月閣、黃婆洞休閒茶廊同回歸林等。

### 明珠樓

明珠樓係1920年喺白雲山嘅黃婆洞附近住嘅居民起嘅一棟樓，入面有嚿神像響度。喺間樓嘅下邊有個山塘同條水澗響度；而山塘上邊有條橋仔。喺陳濟棠做緊廣東省長嗰陣就搞咗呢度係避暑勝地嘅同時，又將呢間嘢起成2層樓嘅建築，重畀埋佢老婆莫秀英嚟呢度住。但係嗰時因為當地治安比較亂（尤其係深夜，嗰時附近成日發生偷嘢），所以除咗莫氏到呢度之外，基本上都冇乜人嚟嗰度，加上平時都冇人理，所以搞到樓閣冧咗一次。直到廣州解放咗之後先至重新起返間明珠樓出嚟。

### 黃婆洞水庫

內文：黃婆洞水庫
黃婆洞水庫係1956年由陶鑄同志提出話起嘅一個水庫，佢為咗解決山腳啲農民嘅生產同生活嘅用水難問題，而家就幫白雲山加咗條靚嘅風景線。

### 白雲松濤

之前羊城八景講嘅白雲松濤就喺呢度附近。嗰度有或大嘅黃白色石英岩畫住由董必武第一次嚟呢度嗰時，寫嘅「白雲松濤」呢四個字。以前呢度好多松林，一有山風吹過嘅話就好似喺松浪噉，幾有林深到冇人知嘅景。雖然松濤嘅聲冇海浪咁犀利，但一樣都搞到啲人幾識得享受吓。而廣州啲人就成日將呢啲感受話成「唔使去錢塘江睇浪，白雲山聽濤聲夠嗮」。

出面網頁
----

|  |  |
| --- | --- |
|  | 維基同享有多媒體嘅嘢：**Peach Blossom Brooklet** |

* 广州白云山·明珠楼景区
* 广州白云山明珠楼 中国旅游信息网
桃山虔一
**桃山虔一**（日文：ももやま けんいち*Momoyama Ken'ichi*，1909年10月28號—1990年12月21號）係日本公族，之前係大韓帝國皇室成員，李堈個大仔，同時係日本軍人，最高職位係陸軍中佐。佢最初叫**李勇吉**，之後改名叫**李鍵**（韓文：이건），後嚟一度改名叫**李虔一**，最後改叫桃山虔一。

經歷
--

### 早年

桃山一生人多數響日本度過。

1909年，桃山響漢城府出世，嗰時佢叫李勇吉。同年日本佔領韓國，之後勇吉跟住老豆李堈去日本生活，1918年入讀學習院初等科，之後升讀中等科，四年之後又去日本陸軍幼年學校到讀。1924年，佢正式改名叫李鍵，唔使俾人笑，話佢地位低下（因為細佬李鍝做咗李俊鎔個契仔，所以鍵嘅地位低過鍝，如果佢改咗名就係「金」字輩，地位睇落高啲）。1930年，老豆李堈隱居，佢正式繼承李堈公家同埋寺洞宮宗主一位。一年之後，佢正式娶咗高松松平家當主松平賴聰個孫女誠子（之後改名叫松平佳子）。

大韓帝國皇室出席活動，其中最前面個三個分別係李垠、李鍵同埋李鍝（由左至右）
之後分別升讀陸軍士官學校同埋陸軍大學校騎兵科，1938年以全級最差嘅成績畢業於陸軍大學校。之後佢就一直響陸軍大學校做教書，期間升為陸軍中佐。

### 日軍投降之後

1945年，日本戰敗投降，佢冇咗官位。兩年之後，昭和天皇簽署日本國憲法，李鍵冇咗公族銜頭，降為平民。同時間兩韓戰爭導致分裂，北面係朝鮮，南面為大韓民國，李鍵見到咁，就決定唔返韓國，留響日本。因為尊敬明治天皇，所以佢根據明治天皇個葬地伏見桃山陵改名叫桃山虔一，而老婆就改名叫佳子，而仔女都改叫日本名。後嚟桃山成功攞到新日本戶籍。

因為老豆李堈係個花花公子，本身留畀桃山嘅錢唔多，加上1945年之後又物資少，結果佢響降為平民嗰陣屋企得個五萬日圓。宮內省（後嚟改叫宮內廳）見佢咁窮，想畀一筆錢佢，但就畀駐日盟軍總司令阻止。為咗養家，桃山曾經開過一間叫「桃屋」嘅糖鋪，但係響十個月之後就執咗。後嚟佢先後做過翻譯、農場管理同埋栗田書店嘅印書工，最後做咗銀座俱樂部會長。

### 婚姻

桃山同老婆佳子過得唔係好開心，因為佳子擅長外交，係個交際花；但桃山平時唔鍾意講嘢，導致兩公婆感情冷淡。

降為平民之後，佳子搵到一份好好嘅工，重一路升職；而桃山唔單止生意失敗，重成日轉工；加上又驗出大仔忠久並唔係桃山嘅親生仔。當佢知道自己帶咗綠帽之後，好嬲，呢個時候佢識咗一個女仔前田美子，就成日同美子見面。美子個老豆藤吉要求桃山娶美子為妾，但係桃山覺得同佳子過得唔開心，所以揀咗同佳子離婚而去娶美子，而大仔同大女就歸佳子，二仔歸桃山。

### 晚年同死後

桃山老咗之後，就帶埋一家大細搬去埼玉縣與野市。出於對車嘅喜好，佢受邀擔任日本古典車俱樂部會長，同時一直響度寫有關車嘅書。1990年12月21號，桃山響中央區一間醫院死咗，終年八十一歲。響葬禮上面，同佢曾經一齊當過兵嘅三笠宮崇仁親王都有出席。而寺洞宮宗主一位由細佬李錕接任。

2005年，堂細佬李玖過身，細仔孝哉表示響老豆死之後都唔知自己係大韓帝國後人，係阿媽臨死前先至講畀佢知。佢覺得自己已經完全係日本人，並唔認自己係李王家成員。最後桃山咁多個仔女都冇出席李玖嘅葬禮。

屋企
--

李鍵同第一任老婆佳子
* 第一任：松平佳子
	+ 私生仔：李沂（之後改名叫桃山忠久，後嚟發現佢唔係虔一個親生仔）
	+ 大仔：李沖（之後改名叫桃山欣也）
	+ 大女：李沃子（之後改名叫桃山明子）
* 第二任：前田美子
	+ 細仔：桃山孝哉
	+ 二女夭折
	+ 三女：上野久美

攷
-

1. 1 2 3 4 5  Shinjō, Michihiko, 1978-; 新城道彦, 1978-. *Chōsen Ō-Kōzoku : Teikoku Nihon no junkōzoku* (第Saihan版). Tōkyō. ISBN 978-4-12-102309-4. OCLC 905837081.`{{cite book}}`: CS1 maint: multiple names: 作者名單 (link)
2. 1 2  〈『李鍵公 ー旧公族・李家ー』〉. 《近代名士家系大観》 (日文). 喺2020-10-05搵到.
3. ↑  《皇室令及附屬法令廢止ノ件》. 宮內省. 1947年.
4. ↑  河原敏明 (2004年). 《『昭和の皇室をゆるがせた女性たち』》. 講談社.

|
|  |
| 上一任**李堈** | **李堈公家**1930年至1947年 | 下一任**(1947年畀人廢除)** |
| 上一任**李堈** | **寺洞宮宗主**1930年至1990年 | 下一任**李錕** |
**喬峰**係金庸小說《天龍八部》其中一位主角，佢同蕭遠山、慕容博、鳩摩智並稱天龍四絕。喬峰本身係契丹人，由於被漢人養大而改名，而佢嘅真名係**蕭峰**。喬峰為人正派，義薄雲天，智勇雙全，豪氣萬丈，至情至性，有情有義，幾乎集金庸小說所有男主角嘅優點於一身，係一位近乎完美嘅英雄。普遍人認為喬峰係對應天龍八部嘅天眾（帝釋天）。

生平
--

蕭峰係契丹人，佢一個月大嗰時父母為咗帶佢去探佢阿婆已經過雁門關俾中原武林圍攻，後來佢阿爸為咗殉情而將佢掟畀汪劍通，後來汪劍通同智光大師再將佢托畀喬三槐夫婦，並將佢改名喬峰。喬峰先後拜玄苦同汪劍通為師，但汪劍通一直唔放心喬峰，所以要喬峰破三大難題立七大功勞先肯讓丐幫幫主之位畀佢。後來喬峰達到佢嘅要求先成功就任丐幫幫主。由於喬峰武功高強同仁義兼備，所以江湖盛傳「北喬峰南慕容」。

後來由於伏牛派柯百歲同少林玄悲懷疑係俾慕容復殺死所要喬峰打算親自去江南去搵個水落石出以還慕容復清白。途中佢喺無錫松鶴樓認識段譽並同佢結拜做兄弟，之後佢喺杏子林同丐幫幫眾解釋兇案嘅元兇唔係慕容復。後來丐幫四長老叛變，喬峰自插四刀為長老贖罪。後來馬夫人叫徐長老請來單正、譚公、譚婆、趙錢孫同智光大師揭穿喬峰生世甚至想踢佢出幫，但喬峰唔相信並打算查個水落石出，喺佢走嗰時佢發誓一世唔會殺漢人。喺佢搵佢養父養母同師傅問佢生世時，佢哋先後俾人殺死，少林寺啲人都認為佢係殺人兇手所以打算圍攻佢，佢逃走嗰時無意間連累咗阿朱。為咗醫好阿朱，喬峰主動去聚賢莊赴約，並同昔日好友用斷義酒劃清界線，並求白世鏡代佢求薛神醫醫阿朱，之後喺聚賢莊大開殺戒，後尾佢俾黑衣人救走。佢好返嗰時打算去雁門關查探自己身世，並同阿朱喺雁門關重逢，甚至確認自己真係契丹人。由於佢俾阿朱嘅真誠打動，所以同阿朱立下塞外約。

為咗搵邊個係「帶頭大哥」，一直牽連咗十幾條人命，而佢懷疑嗰班人都係俾「大惡人」殺死。後來佢從智光大師口中得知佢身世，並用返佢真名蕭峰。後來佢喺馬夫人口中得知帶頭大哥係段正淳，並遠赴小鏡湖搵段正淳報殺父之仇，佢本身以為打死咗段正淳，點知原來嗰個段正淳係阿朱扮嘅，因為段正淳係阿朱個阿爸。喺阿朱死前，喬峰應承阿朱會代佢照顧阿紫。後來由於佢誤傷阿紫，所以佢帶阿紫去長白山搵人參，途中同完顏阿骨打同耶律洪基結為兄弟，原來佢位阿哥就係大遼皇上。後來由於佢為耶律洪基平定皇太叔之亂所以被封為南院大王。

後來蕭峰為咗救阿紫而率領燕雲十八騎上少林寺，俾莊聚賢、丁春秋同慕容復圍毆。之後再同虛竹段譽極為三兄弟大戰莊聚賢、丁春秋同慕容復三人。後來蕭峰喺少林寺同蕭遠山相認，原來佢一直所搵嘅「大惡人」就係佢阿爸蕭遠山，後來仲知道原來「帶頭大哥」係玄慈，之於三十年前雁門關之前嘅幕後主腦係慕容博。之後蕭遠山父子搵慕容博報仇，並俾掃地僧阻止，掃地僧甚至化解咗佢哋兩家嘅恩怨，最後蕭遠山慕容博出家為僧。

後來蕭峰答應佢阿爸阻止遼帝侵宋，之後佢同虛竹段譽去西夏競選駙馬。當西夏選完駙馬時，耶律洪基逼蕭峰攻宋，後來蕭峰打算跟阿紫逃出南京，點知中咗酒毒並困喺鐵籠。後來蕭峰被中原武林人士所救，並喺完顏阿骨打幫助下逃出雁門關。後來佢聯合虛竹段譽挾持耶律洪基，並以死相逼耶律洪基喺大遼三軍前拆箭立誓世唔可以率兵踏入大宋半步。後來蕭峰因為挾持皇上並認為自己愧對大遼，最終用兩枝斷箭插胸自殺。

武功
--

* 丐幫
	+ 降龍十八掌（新修版改為降龍廿八掌）
	+ 打狗棒法
* 少林
	+ 龍爪手
* 其他
	+ 擒龍功
	+ 太袓長拳
	+ 排雲雙掌
	+ 降魔掌

關係
--

* 阿爸：蕭遠山
* 阿媽：蕭遠山老婆
* 養父：喬三槐
* 養母：喬夫人
* 未婚妻：阿朱
* 姨仔：阿紫
* 岳父：段正淳
* 岳母：阮星竹
* 義兄：耶律洪基
* 義弟：段譽、完顏阿骨打、虛竹
* 義姨仔：穆貴妃、夢姑、王語嫣（新版改為木婉清）
* 師傅：玄苦、汪劍通、奚山河
* 仇人：段正淳（誤認）、玄慈、慕容博

影視
--

* 梁家仁（1982電視劇）
* 徐少強（1982電影）
* 惠天賜（1990電視劇）
* 黃日華（1997電視劇）
* 胡軍（2003電視劇）
* 鍾漢良（2013電視劇）
* 楊祐寧（2021電視劇）
《 **舌尖上的粵語**（粵拼：sit6\*3 zim1 soeng6 dik1 jyut6 jyu5）
》，粵語翻譯「**脷尖上嘅粵語**lei6 zim1 soeng6 ge3 jyut6 jyu5」係一部介紹粵語文化嘅網上短片，長大概9分22秒，由羊城網為咗保護粵語而喺2012年12月5號發佈。

佢用誠實幽默嘅語言由粵語嘅起源、分佈、詞彙、發音特點等各方面嘅內容全面介紹粵語嘅文化。呢個視頻發佈咗上優酷網之後短短兩日就有超過190萬嘅收視，同時喺新浪微博轉發咗超過5萬次，即使係喺國外嘅YouTube都有超過15萬次嘅收視。呢個視頻出咗街之後就得到粵語文化圈同埋媒體圈入面嘅知名人士一致肯定同埋推薦，重得到羊城晚報​、新快報、羊城地鐵報​、南方電視臺、廣東電臺​、中央人民廣播電臺​嘅報導，喺網上成為廣東同埋港澳各大論壇社區、以及海外華人嘅廣泛討論。

精彩臺詞
----

|  |  |  |
| --- | --- | --- |
| 「 | 如果整個漢語語系係一樖樹嘅話，噉普通話同埋粵語，重有中國各地嘅語言就係樹上面結嘅果嘞。 | 」 |
| ——短片第4分40秒 |

|  |  |  |
| --- | --- | --- |
| 「 | 廣東人嘅足跡，踏遍咗半個地球，唔怪得連南極嘅企鵝都話要教北極熊講粵語啦。 | 」 |
| ——短片第5分25秒 |

|  |  |  |
| --- | --- | --- |
| 「 | 廣東咁多猛人都係講粵語啦，儲儲埋埋成套三國殺都有咯。如果以「講普通話，做文明人」爾類誤導式嘅宣傳手法去推廣普通話嘅話，噉國父孫中山係勿好影響你成績先？ | 」 |
| ——短片第5分39秒 |

國外媒體評論
------

新加坡聯合早報：
「凈係有真正理解語言趨勢背後嘅推動力同埋形成因素，重要認真檢討，喺必要嗰陣要大擗過修正有偏差嘅意識形態，再落實到政策上面，因為生活嘅語言必須要從生活入面落手。呢個關係啫，唔係凈係得曾祖孫啲人溝通嘅問題，重有祖輩文化嘅傳承，佢自己文化身份嘅認同，同埋人與人之間嘅尊重同埋聯繫。對祖語祖音嘅維護，凈係大家一齊同心發起自己嘅力量，已經係一種成就。」

參考
--

1. ↑  《舌尖上的粤语》视频网上走红 月内将推出国语版 互聯網檔案館嘅歸檔，歸檔日期2016年3月9號，. 新浪網 轉載羊城晚報
2. ↑  《舌尖上的粤语》网络走红 互聯網檔案館嘅歸檔，歸檔日期2013年1月27號，. 新快報
3. ↑  〈存档副本〉. 原著喺2014年9月1號歸檔. 喺2013年3月22號搵到.
4. ↑  〈存档副本〉. 原著喺2014年8月29號歸檔. 喺2013年3月22號搵到.
5. ↑  〈存档副本〉. 原著喺2014年8月29號歸檔. 喺2013年3月22號搵到.
6. ↑  請去各大搜索引擎去搜"舌尖上的粵語 討論"呢個關鍵字
7. ↑  舌尖上的粵語 新加坡聯合早報 2013年6月2號

連出去
---

* 舌尖上的粵語（优酷網，Youtube）
**陳南昌**（**Chan Nam Cheong**；1900年—1971年），係香港富商，香港政府曾委任佢做太平紳士。佢主要根據地響深水埗。有份開維他奶，亦開咗香港四邑商會、新會商會，捐過唔少錢起學校。

生平
--

陳南昌1900年出世，係廣東新會人。十幾歲到就跟老頭去澳洲讀建築。1930年代初，佢來香港做外資則樓做助手。

1931年，佢同黎綉珍結婚。

1933年響深水埗買地。1940年，佢同羅桂祥一齊搞維他奶。1941年，又搞起香港四邑商會、新會商會。

1971年陳南昌死。

慈善
--

陳南昌做過唔少慈善活動。佢長期幫手搞香港兒童安置所同捐錢辦學。所以家下唔少四邑商會名下的中小學校，都有佢個名，當中唔少響佢死咗之後，佢個仔先至用佢個名命名。

1957年，陳南昌重做埋香港足球總會阿頭。佢帶香港足球代表隊去南洋比賽，香港球王姚卓然勝利而歸，佢親自接機重同佢拎行李。

冠名
--

### 學校

* 香港四邑商工總會陳南昌紀念學校
* 香港青少年培育會陳南昌紀念學校，前身係香港兒童安置所，專幫無乜家庭照顧嘅男仔，同提供院護照顧同輔導
* 祖堯邨嘅香港四邑商工總會陳南昌紀念中學

以佢老婆命名

* 保良局陳南昌夫人小學，響彩雲邨。
* 香港四邑商工總會陳黎綉珍紀念學校，響長青邨（執咗）。

### 地名

陳南昌個孫聲稱深水埗南昌街以陳南昌個名命名，南昌街尾附近嘅南昌邨同港鐵南昌站就間接以佢個名命名，但香港史學家何國標反駁指出南昌街命名嗰陣陳南昌只不過係7歲細路哥，所以深水埗南昌街係唔關陳南昌事，而係同深水埗區內其他街一樣用大陸城市街名（例如九江街、桂林街）命名。

註
-

1. 1 2 3 4 5 6 7 8 9 10 11 12 13 14 15  〈獅子山下隱世史南昌街有個陳南昌〉. 《蘋果日報 (香港)》. 2006-11-03. 原著喺2020-06-01歸檔. 喺2020-06-01搵到.
2. ↑  唔抵得錯 考證求真，《明報》，2012年6月3號
ITZY LogoITZY 官方標誌
ITZY 2019年喺MGMA嘅合照
**ITZY**（韓文：**있지**）係南韓女子流行音樂組合，隸屬JYP娛樂，2019年2月12號出道。現任成員包括黃禮志（禮志）、崔智壽（Lia）、申留眞（留眞）、李彩領（彩領）同申有娜（有娜）。

ITZY嘅擁躉叫「MIDZY」（韓文：믿지），有ITZY只信MIDZY嘅意思。

成員簡介
----

**禮志**（예지），全名黃禮志（황예지），2000年5月26號喺首爾出世，喺團入面負責做隊長同埋主舞。禮志喺2018年經2PM俊昊推薦，參加咗SBS嘅選秀節目《The Fan》，最後喺第七集十強止步。

**Lia**（리아），全名崔智壽（최지수），2000年7月21號喺仁川廣域市出世，係ITZY嘅主唱。

**留真**（류진），全名申留真（신류진），2001年4月17號喺首爾出世，係ITZY嘅中心主同埋Rapper。留真喺2017年參加選秀節目《MIXNINE》，最尾做咗少女組嘅第一名，但少男組總分高過少女組，所以少女組唔可以出道，留真返翻去JYP做練習生。

**彩領**（채령），全名李彩領（이채령），2001年6月5號喺京畿道龍仁市出世，係ITZY嘅主舞同埋副唱。彩領喺2013年同姐姐李彩演一齊參加《K-pop Star 3》，雖然入唔到總決賽，但同JyP娛樂簽咗約。彩領2015年參加JYP娛樂同Mnet合作嘅選秀節目《SIXTEEN》，爭取出道成為係JYP娛樂新女團「TWICE」嘅成員，但喺節目最後一集被淘汰。

忙內**有娜**（유나），全名申有娜（신유나），2003年12月9號喺京畿道水原市出世，係ITZY嘅副唱。

Itzy

音樂作品
----

### 迷你專輯

* 2019-07-29《IT'z ICY》
* 2020-03-09《IT'z ME》
* 2020-08-17《Not Shy》

參考
--

1. ↑  〈霸氣清純一線之隔 ITZY 出道曲預告片觀看次數迅速破百萬！〉. 《KSD 韓星網》 (繁體中文). 喺2020-10-23搵到.
2. ↑  "SIXTEEN Member #11 'CHAERYEONG'". 2015-04-24.`{{cite web}}`: CS1 maint: url-status (link)

拎
-

* ITZY 官方網站
* Itzy嘅Instagram頁
* Itzy嘅Twitter
* Itzy嘅Facebook頁
* ITZY YouTube帳戶
* ITZY VLIVE帳戶
* ITZY 官方Spotify

|  |  |
| --- | --- |
| 權威控制 | 
* VIAF: 23160725561710180299
* ISNI: 0000 0004 7637 130X
* MusicBrainz: bce172fc-51bb-43f7-9a25-b406a0a581d5

 |
呢篇文講一種植物。搵緊第二樣意思嘅話，請睇〈**桂木**〉。

| How to read a taxoboxHow to read a taxobox**桂木** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
|
|
|
|
|
|
| （未分級） | 真雙子葉植物 Eudicots |
|
|
|
|
| （未分級） | 薔薇類植物 Rosids |
|
|
| 目 | 薔薇目 Rosales |
|
|
|
|
|
|
|
|
| 科 | 桑科 Moraceae |
|
|
|
|
|
| 屬 | 波蘿蜜屬 Artocarpus |
|
|
|
|
|
|
|
| 種 | **桂木 *A. lingnanensis*** |
|

 |
|
| 二元學名 |
| ***Artocarpus lingnanensis***(Merr.) F. M. Jarrett |
|
|
|
|
|
|
|
|
|
|
|
|
|
|
|

**桂木**（粵拼：gwai3 muk6；學名：*Artocarpus lingnanensis*），又嗌**胭脂公**（jin1 zi1 gung1）或**紅桂木**（hung4 gwai3 muk6），係桑科菠蘿蜜屬嘅常綠喬木，原產中國華南，而家喺中國大陸嘅兩廣、海南、湖南、雲南，泰國、越南同柬埔寨都可以搵到。呢樖嘢重係一種鄉土樹種。

樣
-

樹皮暗啡色，掂裂。葉互生，革質，長近似圓形嘅橢圓到倒立蛋嘅橢圓，全緣或有不規則淺疏鋸齒，有12～20條兼成對出現嘅側脈；托葉樣似披針，好早就落葉。花屬頭狀花序，但花公比花乸重似頭狀；每年4～5月開花。果屬聚花果，樣同波差唔多似，表面有粗糙嘅被毛，熟時轉紅。

用途
--

桂木既係一種行道樹，又係一種藥用植物。佢啲梗同樹枝多數用嚟整建築或家具

### 藥用價值

桂木嘅根同果可以做藥，佢有以下呢啲功效：

| 部位 | 功效 |
| --- | --- |
| 果 | 清肺止咳，活血止血。 |
| 根 | 健胃行氣，活血祛風。 |

出面網頁
----

|  |  |
| --- | --- |
|  | 維基物種有資料講：***桂木*** |

* 红桂木 广东省林科院乡土树种良种选育研究团队
* 桂木干 中醫世家
**桀**（桀讀傑，粵讀：git6）係夏朝第十七個君主，字**履癸**（讀里貴，lei5 gwai3），發個仔。

桀身體強壯，可以就咁用手空拳搏虎豹。後人嘅文獻寫佢係暴君：佢寵信王后妺喜，對政事一啲都唔問之餘，重成日殺死忠臣，用炮烙嚟殺大臣關龍逢。《通鑑外紀》話：「桀作瑤台，罷民力，殫民財。為酒池糟堤，縱靡靡之樂，一鼓而牛飲者三千人。」結果商湯起兵，《湯誓》講：「有夏多罪，天命殛之」，桀即刻逃去鳴條（宜家山西安邑）；喺鳴條之戰，桀戰敗，夏國滅亡。亡國後，佢被商湯流放去南巢（宜家安徽省巢湖市居巢區）。桀好哀嘆咁講：「孤悔不遂殺湯於夏台使至此。」冇幾耐病死，後世有「殷鑒不遠，在夏后之世」嘅講法。

夏桀王姒履癸同商紂王、周厲王、周幽王一樣，都係暴君嘅代名詞。成語「桀驁不馴」入面「桀」就係指呢位君主。

參考
--

1. ↑  《玉函山房輯佚書·符子》
2. ↑  《楚辭·離騷》：「夏桀之常違兮，乃遂焉而逢殃」。王逸注：「言夏桀上背於天道，下朔於人理，乃遂以逢殃咎，終為殷湯所誅滅」。
3. ↑  Template:Wikisource history/史記：「湯遂率兵以伐夏桀。桀走鳴條，遂放而死。」古本《竹書紀年》載：「湯遂滅夏，桀逃南巢氏。」《帝王世紀》載：「湯追至大涉，遂擒桀於焦，放之歷山，乃與妺喜及諸嬖妾同舟浮海，奔於南巢之山而死。」《史記·殷本紀》注引《淮南子》話：「湯敗桀於歷山，與妺喜同舟浮江，奔南巢之山而死。」

| * 睇
* 傾
* 改
夏朝君主 |
| --- |
| 夏嘅先祖 | 
* 顓頊
* 鯀

 |
| 夏嘅君主 | 
* 姒禹
* 姒啓
* 姒太康
* 姒中康
* 姒相
* 姒少康
* 姒杼
* 姒槐
* 姒芒
* 姒泄
* 姒不降
* 姒扃
* 姒廑
* 姒孔甲
* 姒皋
* 姒發
* 姒桀

 |
牧徽
**陳日君**（1932年1月13號—），羅馬天主教樞機，天主教香港教區主教，上海出世。佢喺上海時，曾經喺修會學校讀書，之後就讀意大利都靈慈幼大學。1949年中國共產黨上台後，唔准修會辦學；1996年10月20號獲任命為教區助理主教，2002年9月23號前任胡振中樞機離世後接任香港教區主教嘅職務。教廷喺2006年3月24號冊封佢為樞機。

陳日君敢言，多次公開反對香港政府政策，故香港政府唔多鍾意佢做樞機。

出任主教之前，佢唔理中國大陸政府強烈反對，公開支持教廷封被義和團所殺嘅教士做聖，之後六年唔畀去中國大陸。

爭取民主
----

陳日君主教接替病死嘅胡振中樞機任天主教香港教區主教後無幾耐，加入反香港基本法第23條立法嘅運動。佢認為香港政府唔用白紙草案係愚弄市民。佢多次發動教徒上街遊行。2003年7月1號喺維多利亞公園帶領遊行前嘅祈禱會。佢嘅呼籲下，好多天主教同基督教徒參加咗呢次遊行。

2004年6月3號，六四事件十五週年前夕，教區舉辦咗次「民主中國」嘅活動。陳日君話，香港現正受到「無流血嘅六四鎮壓」，無槍同坦克車，但有頑固嘅保守派，誣陷民主派支持香港獨立，以釋法阻止香港市民討論普選。呢番言論遭到中共官員猛烈批評，薄熙來更指佢「不愛教不愛國」。2004年7月1號陳日君再次喺維多利亞公園主持遊行前嘅祈禱會，但無參與遊行。

2005年11月3號喺梵蒂岡返嚟之後，陳日君指出香港市民有權決定支唔支持政改方案，政府應以仿公投 嘅全民民意調查。陳日君又公開呼籲教徒參加12月4號嘅遊行。政改方案被否決後，政務司司長許仕仁批評陳日君。

教改爭議
----

香港教育改革中，要求全港學校要喺2009年前成立法團校董會，陳日君不但強烈反對，更控告政府，並指如果喺同政府嘅訴訟中敗訴，教區會放棄部分學校主辦權。2006年一月初兩個教師先後自殺後，陳日君指事件一定同教改有關，促請政府立即停止教改。

神秘樞機傳聞
------

教宗若望保祿二世去世後，美國同梵蒂岡嘅一啲分析員曾指陳日君可能係若望保祿二世喺2003年任命嘅神秘樞機，陳日君即時否認，又指該神秘樞機係李篤安，但李篤安亦否認。隨著教宗嘅遺囑發表，神秘樞機嘅身份亦成謎。

同中國關係
-----

喺1998年出任助理主教嘅時候公開支持教廷對被義和團所殺教士封聖後，被禁止訪問中國大陸六年，中國日報、新華社、中共官員多次批評陳日君。23條立法期間，立法會議員梁富華指陳日君係「病態聖徒」。2004年5月3號，陳日君訪問上海。但陳日君同中國嘅關係仍然相當惡劣。

此外，陳日君喺中共打壓法輪功同人大釋法等問題上同北京意見相左。人大首次釋法後，時為助理主教嘅陳日君就指責政府拆散無數美好嘅家庭。陳日君又指唔可以視法輪功為邪教，並批評特區政府「遏制法輪功活動」，等於係「壓制港人嘅宗教自由」。 
﹙參閱︰2003年2月20日文匯報 全國政協委員-張華峰︰「良心」與「狗吠」--- 與陳日君主教談論緘默嘅智慧﹚

世貿爭議
----

世界貿易組織喺香港開會時，陳日君批評警方處理示威遊行嘅方式係「香港之恥」，引起各界批評。一班退休警一度原本打算去主教座堂抗議，陳日君就喺公教報讚揚前線警員，又指香港之恥指警方高層。接著，兩個警員公會去信教宗本篤十六世投訴陳日君，而陳日君就話香港存在「向上奉承」嘅不良文化。南韓農民則發表聲明感謝陳日君嘅支援，並多謝陳日君畀各被捕人士一千蚊利是 [未記出處或冇根據]。有農民家屬亦喺法院上對陳日君鞠躬致敬。

退休傳聞
----

2005年9月18號，陳日君同《蘋果日報》講自己打算喺2007年1月退休。佢又話，希望可以到中國大陸或者非洲教書，因為非洲嘅教師短缺。同為天主教徒嘅李柱銘指出，陳日君仍身壯力健，教宗可能會挽留陳主教。但係，教會內嘅倒陳分子則認為陳日君退休有助改善中梵關係。

根據報道指陳日君現階段退休嘅機會相當低，原因主要有兩個：首先教宗本篤十六世已任命陳日君成為一個主教會議委員會嘅成員；此外，陳日君已經晉升為樞機。

任樞機
---

2018年6月28號，陳日君喺香港中文大學
喺2006年2月22號，教宗本篤十六世宣布，委任陳日君為樞機；3月24日舉行咗晉升冊封儀式。

而中國天主教愛國會副主席劉柏年就批評，陳日君抱反共立場，教宗晉升陳為樞機，係「敵視中國，挑戰中國政府」，又認為有鑒於梵蒂岡喺1989年推翻波蘭共產政權上，扮演著重要嘅角色，因此認為羅馬教廷晉升陳日君為樞機，亦係對中國進行類似嘅「倒共」策略。

不過，另一位中國天主教愛國會副主席房興耀就話，希望陳喺促進中梵建交上做一啲嘢。

退休
--

按梵蒂岡規定，陳日君需於2007年1月年屆75歲時向教宗申請退休。陳日君話希望退休之後可以去中國大陸教。

2009年4月15號，教廷宣布天主教香港教區主教陳日君樞機以退休為由辭呈，並得到教宗本篤十六世接納，即時生效。湯漢喺2009年4月16日號接任為天主教香港教區第七任正權主教。

出面網頁
----

|  |  |
| --- | --- |
|  | 維基同享有多媒體嘅嘢：**Joseph Zen Ze-kiun** |

|  |  |
| --- | --- |
|  | 維基語錄收錄咗同呢篇文相關嘅摘錄：
**zh:陳日君** |

* 〈榮休主教陳日君樞機 – 天主教香港教區〉 (繁體中文).
* 〈Card. ZEN, Joseph 陳日君樞機〉 (繁體中文).
* 香港教區陳日君簡介
* 調查：港人普遍視陳日君為公民代表
* 香港公教報 - 2006年2月23號 - 陳日君主教 擢陞樞機專輯
規多阿雷佐嘅雕像

**桂多達賴左**或**規多阿雷佐**（**Guido d’ Arezzo**，991年—1050年）係中世紀音樂理論家，亦係意大利達賴左地區嘅聖本篤修會修士。係現代音樂記譜嘅開山祖先，用嚟取代當時僅僅喺歌詞上面寫下簡單嘅符號，指示上升或下降語言聲調變化嘅簡單符號譜─紐姆譜（Neumes）。

佢寫咗《辨及微芒》（Micrologus / Mikrologus）呢本寫書，係繼中世紀最權威嘅音樂理論家波埃修斯（Anicius Manlius Severinus Boethius）嘅《音樂嘅體制》之後，第二部最廣泛地論及中世紀音樂嘅專著，其中有一章專注討論復調音樂，包括最早期嘅奧爾加農（Organum）。

到咗今日，係桂多嘅信裏頭中可以推算到《辨及微芒》大約係1025年至1026年間寫嘅，信中提都到寫本書嗰時，佢已經三十四歲。桂多早期喺位得里亞海岸嘅Pomposa Abbey修道院做修士。佢好清楚歌唱嘅人好難記得所有格里高利聖詠（Gregorian Chant）啲複雜唱段，所以發明咗六聲音階體系（Hexachord），主要係為咗方便學唱聖詠而設計，畀每一個音一個唱名，唱名分別係 ut、re、mi、fa、sol、la，由G、C、F開始可以分別構成三種六聲音階，其中F六聲音階需降低B音先可以滿足六聲音階嘅結構要求。重有所謂「桂多手（英文：Guidonian hand）」幫記憶嘅方法，教師可以用右手指住左手張開嘅各關節，就好便利咁唱出對應自然音階嘅各個音，讓歌唱者喺短時間內學會每首聖詠。「桂多手」好快就傳遍意大利北部各地，及後規多總結同發表嘅四綫譜，即而家五綫譜嘅前身。

之後佢又發明新嘅教學技術與記譜法，包括音符加上符桿及Solfeggio（即「do-re-mi」音階嘅前身，由讚美詩（hymn）嘅第一節，首六個樂句開始嘅音節之中分化開嚟)。呢啲記譜法早係佢喺Pomposa嗰時嘅著作裏頭已經提到，但大約喺1030年寫，有關文替聖歌（Antiphon）嘅著作已經失傳。

攷
-

* Claude V. Palisca: "Guido of Arezzo", Grove Music Online ed. L. Macy (Accessed July 14, 2005), (subscription access)
* Richard H. Hoppin, *Medieval Music*. New York, W.W. Norton & Co. 1978. ISBN 0-393-09090-6

拎
-

|  |  |
| --- | --- |
|  | 維基同享有多媒體嘅嘢：**桂多達賴左** |

* 桂多達賴左喺BIBSYS嘅資料 改維基數據
* 桂多達賴左喺西班牙國家圖書館嘅資料 改維基數據
* 桂多達賴左喺以色列國家圖書館嘅資料 改維基數據
* 桂多達賴左喺分面應用主題詞表識別碼嘅資料 改維基數據
* 桂多達賴左喺虛擬國際權威檔案識別碼嘅資料 改維基數據
* 桂多達賴左喺Quora嘅資料 改維基數據
* 桂多達賴左喺Freebase嘅資料 改維基數據
* Guido of Arezzo at The Catholic Enyclopedia.
* Horace's Odes and the Mystery of Do-Re-Mi - an argument that the sol-fa mnemonic was derived from the Ode to Phyllis, by Stuart Lyons. (Also in print ISBN 978-0-85668-790-7)

|  |  |
| --- | --- |
| 權威控制 | 
* WorldCat
* VIAF: 36956566
* LCCN: n50018328
* ISNI: 0000 0003 6927 538X
* GND: 118543431
* SELIBR: 187799
* SUDOC: 030099498
* BNF: cb12158339f（資料）
* BIBSYS: 45925
* MusicBrainz: 4bc2115c-dc91-4a7d-8738-6764bc1a05bb
* NKC: jn20031104002
* ICCU: SBLV310004
* BNE: XX997156
* CiNii: DA04046229

 |


|  |  |
| --- | --- |
|  | 呢篇同音樂家相關係楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇同意大利人相關係楔位文。歡迎幫維基百科擴寫佢。睇 • 論 • 改 • 歷 |
**西班牙人名**，係指西班牙人嘅姓氏命名習慣。西班牙嘅人名由名（nombre）同兩個姓（apellidos）組成，兩個姓分別係父姓（apellido del padre，又叫首姓）同母姓（apellido de la madre，又叫次姓）。

姓
-

西班牙各地區最常見嘅姓
西班牙人嘅姓由首姓（又叫父姓）+ 次姓（又叫母姓）組成。首姓即老豆個父姓，次姓即阿媽個父姓。首姓放先，次姓放後。兩個姓之間可以用y、e、de（de會直譯成「德」，而且唔加點）呢啲連接詞同介詞放埋一齊；不過響漢譯返嚟個陣，「y」同「e」有機會譯成破折號，亦可能直接用點代替。

1999年之後，西班牙籍住性別平等法案通過，亦通過另一個關於姓嘅嘢，就係允許西班牙人改變首姓同次姓嘅次序。響2013年之後，當父母響仔女嘅姓上有分歧，就要跟政府安排。跟據西班牙法律，當仔女響成年之後就可以決定自己姓氏嘅先後次序。

西班牙人依家一般唔會冠夫姓，以前就會。不過響某啲上流場合，女方可能會冠夫姓，即響自己個次姓之後再加上老公個父姓（連接詞係de）。例如一個女人叫比雅特麗斯·高慕斯·山齊士，佢老公叫柏度·杜克·費蘭迪斯；咁當佢出場呢啲場合個陣，就可能會冠夫姓，變成「比雅特麗斯·高慕斯·山齊士·德·杜克」。雖然可以咁做，但法律上都冇硬性規定。

加y用嚟連接首姓同次姓嘅情況通常會響官方文件或者族譜中常見，由十六世紀開始興，係好正式嘅用法，依家一般人都會直接唔用。不過響加泰羅尼亞，加y就比較普遍（響加泰羅尼亞文之中係讀i）。如果響加泰之外嘅地方，加y會畀人視為老套或者高貴嘅代名詞，現時西班牙國王菲臘六世就係例子。

人名
--

西班牙人個名好多時係其他文演變而成，就好似出自拉丁文嘅 Felix、Julio，出自希伯來文嘅 Samual、Daniel，出自希臘文嘅Pedro、Alexjandro，仲有出自英文嘅Enrique、Alfredo。呢啲名唔多唔少會同天主教聖人有關。

而佢哋嘅名可能係單一嘅，亦有可能係複名。就好似一個叫 Juan Pablo 嘅男人，響西班牙文化係視為一個連住嘅名，而唔係分開；因為西班牙人唔知乜嘢係中間名。

女仔名有時係將男聖人名女性化，喺西班牙文比較英文普遍，例如 Josefa，就係由男人名 Josef 女性化而來。

不過有啲男人佢哋個名或者會出現女人名。就好似叫「Juan Carlos Teresa Silverio Alfonso de Borbón y Battenberg」嘅男人，入面就出現咗「Teresa」呢個女人名。原因係佢哋想通過咁嘅方式嚟紀念天主教嘅女性聖人，最常見嘅係「Maria」。

用法
--

一個叫Antonio Gómez López嘅男人，可以叫佢做Señor Gómez（即高慕斯先生）。以下係佢嘅稱呼：

1. Antonio
2. Toño（暱稱）
3. Antoñito, Tonín or Nono（愛稱）
4. Señor Gómez
5. Señor Gómez López

亦可以叫佢做Don Antonio或Don Antonio Gómez。

出名作家賈夫利耶·哈斯亞·馬紀斯，響粵文圈之中成日畀人叫做「馬紀斯」，其實係非常錯誤嘅叫法，正確叫法應該係「哈斯亞·馬紀斯」。不過都有出現以母姓做簡稱嘅情況，就好似西班牙前首相荷西·路易·洛迪古斯·薩帕特羅（José Luis Rodríguez Zapatero），由於佢父姓洛迪古斯（Rodríguez）太常見，所以好多時會簡稱佢係薩帕特羅（Zapatero，係佢母姓）。同樣例子仲有出名抽象派畫家畢加索、劇作家羅卡，情況同薩帕特羅一樣。

外國
--

當外國人成為西班牙公民之後，佢哋響法律上有義務要改個西班牙名。如果呢個人本身係嚟自一啲得一個姓嘅地方（就好似歐美人名、漢族人名），咁如果佢要改西班牙名，一係學當地人咁加佢阿媽個姓上去，一係就將佢個姓翻倍。舉個例，如果一個叫John Alex Smith嘅英國人想要改西班牙人名，可以改叫John Alex Smith Smith或者John Alex Smith Williams（Williams係佢阿媽個姓）。

另外，外國人響推測西班牙人嘅首姓同次姓嗰陣都會出錯。就好似作家賽華提亞·環·阿爾沃（Sebastià Juan Arbó，1902-1984）畀美國國會圖書館誤以為「阿爾沃」係佢個首姓、「賽華提亞·環」係佢個名，所以就排佢係A字頭。但其實，「環」先係佢個首姓，「阿爾沃」只不過係佢個次姓，所以應該要排佢係J字頭；雖然響西班牙好少人姓「環」。面對咁嘅情況，只可以問一問本人或者跟法律文件嚟處理。

其他地區
----

西班牙本地有其他地區，而佢哋嘅命名習慣大致上同西班牙人名差唔多，但又有啲分別。可以去睇下：

* 加泰隆尼亞人名
* 加利西亞人名
* 巴斯克人名
隔林村河見三渡坑。中為大埔頭原水抽水站
三渡坑之北，隔河望入三渡坑
**三渡坑**，香港一地，喺新界大埔，林村河邊，英文**Sam To Hang**。三渡坑喺康樂園西南，較寮下之東，梅樹坑之北，有大埔頭原水抽水站，隔河為大埔公路大窩段，西便有吐露港公路天橋。社山東北一脊，亦盡於三渡坑。

交通
--

三渡坑巴士站，就喺快樂亭側邊
三渡坑可由大埔公路入，有條馬路天橋過林村河。或者由石蓮路，經大埔濾水廠馬路入。不過兩者都係私家路，唔開畀公眾用。另有兩條行人天橋過林村河。三渡坑巴士站，喺大埔公路快樂亭側邊。

大埔公路依段有單車徑，起自大埔頭帝欣苑，可以踩入林村或者大窩。

名
-

三渡坑本義不明。香港普遍叫河涌做坑，故此坑指林村河。水淺時，林村河行得過，可為渡口。然而暴雨過後，水漲水急就難過，故此後人建石橋往大埔舊墟。

史
-

三渡坑原本係田地，西便大埔公路一條石橋過河，北便有堰，閘水耕田。田地種稻為主。

後來石橋因水務建設而沒。

水
-

三渡坑南嘅尼龍壩
三渡坑今下為水務署供水重地。林村河嘅水，會抽入輸水隧道，輸去船灣淡水湖。故此有尼龍壩，閘住林村河啲。

攷
-

* 〈三渡橋謎題考（1）〉.
* 〈三渡橋謎題考（2）〉.
* 〈三渡橋謎題考（3）〉.
* 〈三渡橋謎題考（4）〉.
* 〈三渡橋謎題考（5）〉.
* 〈三渡橋謎題考（6）〉.

座標: 22°27′31″N 114°08′58″E﻿ / ﻿22.4585°N 114.14933°E﻿ / 22.4585; 114.14933
**先賢千乘侯祠**（粵拼：sin1 jin4 cin1 sing4 hau4 ci4）
，亦叫**梁千乘侯祠**，堂號**忠孝**，係廣肇梁府合族祠堂**青雲書院**剩低嘅主體部份，大清康熙卌年（1701）起好，喺廣州越秀區惠福東路389號（惠福路同廣州起義路交界嘅東北角）。家下係越秀區保護文物，同埋青雲書院藝術館嘅所在地。

史
-

祠堂係喺大清康熙八年（1669年）提議起，康熙卅八年（1699年）由嗰時廣州府同肇慶府嘅梁氏家族一齊夾手出錢喐手起，兩年後起好。期間一直係幫梁氏家族啲子孫後代到廣州城參加科舉考試、辦理訴訟、交稅等事務嘅場所。間嘢原先規模比較大，喺民國九年（1920年）要拆城牆起馬路嗰時，原訂要拆呢個祠堂，嗰時海南島鎮守使黃志桓向廣東省警察廳發信要求保留呢間祠堂，連嗰時鐵路總局長同交通銀行董事長梁士詒都由北京打電話到廣東省當局話唔好亂拆呢間祠堂。最後呢間祠堂凈係得好少一部份被拆，而保留咗大部份面積。祠堂喺光緒卅一年（1905年）做咗千頃小學堂（後來演變成14中）嘅校舍，直到1984年受到華僑中學重建而停辦嘅消息影響而撤出。學校撤出後，間嘢淪落成越秀區房管局嘅財產，期間千頃書院部份拆咗，而青雲書院部份被出租做商舖同倉庫用途。

直到2009年，廣州地區因迎接亞運會，有關部門開始重視當地文化而重新維修各種古建築來提升廣州嘅城市形象。政府喺惠福東路近起義路口發現咗呢間祠堂，以為係街坊講嘅「千頃書院」而即刻立項維修，後來經過調查先至知係「青雲書院」。最後由廣州大學嶺南建築研究所來修復呢間嘢，重將維修情況同廣東梁氏文化研究會傾咗下。工程喺2010亞運開幕前搞掂嗮，同年8月14號俾越秀區人民政府列咗入越秀區文物保護單位。門前嘅祠堂簡介牌喺2017年11月23號掛咗出來。

結構
--

間嘢佔地7畝到，建築面積有460m²，三進三開間，屋架屬斗拱結構。雖然入面比較殘舊兼有好大改動過嘅痕跡，但好彩嗰大多數改動都冇變到原嚟嘅結構同個樣，重有部份藝術構件保留得比較好。而門額石寫嘅係「先賢千乘侯祠」呢六個字。喺正門右邊掛咗「青雲書院藝術館」嘅木牌匾響度。

飛同開放時間
------

間嘢免費入館參觀。開放時間除禮拜一休息之外，其它時間凈係限10:00～17:30開放。

睇埋
--

* 廣州市第14中學

攷
-

* 青云书院 青云书院艺术馆
* 青云书院艺术馆 藝術中國
* 关于广州《先贤千乘侯祠》 花都梁氏宗亲会
**桂宮**（日文：かつらのみや*Katsura no miya*）係日本舊時一個宮家，亦係四世襲親王家之一，由誠仁親王細仔智仁親王響1620年創立，曾經多次改過宮號，由**八條宮**ー＞**常磐井宮**ー＞**京極宮**，去到**桂宮**。1881年，由於當主淑子過身，所以桂宮一度絕家。1988年，因為崇仁親王二仔宜仁親王繼承桂宮而再興，但係宜仁響2014年過身，又冇仔女，所以桂宮正式絕家。

歷史
--

初代當主智仁原先係豐臣秀吉個契仔，後嚟豐臣秀吉生咗個仔鶴松，所以就同智仁解除咗契爺契仔關係，之後智仁另起宮家，宮號係「**八條宮**」，而宮邸（即佢住嘅地方）就係桂離宮。

之後傳到第五代尚仁親王，但係尚仁早死，冇仔女，所以時任天皇靈元天皇就派自己第十個仔作宮繼承八條宮，但就將宮號改叫「**常磐井宮**」。點知作宮響一年之後就以四歲之齡夭折，之後靈元天皇就派六仔文仁親王繼承，而後嚟文仁將常磐井宮改名叫「**京極宮**」。

之後傳到畀公仁親王，而公仁響1770年過身，但係佢冇仔女，所以由光格天皇第四個仔盛仁親王繼承，但就改名叫「**桂宮**」。可惜，盛仁響啱接任當主一位冇耐就夭折，享年一歲。後尾，由仁孝天皇第六個仔節仁親王接任桂宮，但係節仁都唔長命，響1836年就夭折，終年四歲。

仁孝天皇見到桂宮搞成咁，就做咗一個幾大膽嘅決定ーー就係由自己個女淑子內親王繼承桂宮當主一位。呢件事響當時嚟講係好罕有嘅事，雖然個時係允許女皇室成員繼承做天皇，但由女仔繼承宮家係日本史上第一次。1881年，淑子過身，桂宮一度絕家。

1988年，崇仁親王二仔宜仁親王另起宮家，但宮號一樣叫桂宮，呢個情況就同高松宮同埋有栖川宮差唔多（有栖川宮原本叫高松宮，後嚟改叫有栖川宮，但第十代當主威仁冇仔而一度絕家，而之後由大正天皇三仔宣仁親王另起高松宮），所以嚴格嚟講桂宮算係有咗繼承人。但宜仁響2014年死咗，冇仔女所以桂宮正式絕家。

歷任當主
----

### 八條宮

* 第一代：智仁親王
* 第二代：智忠親王
* 第三代：穩仁親王
* 第四代：長仁親王
* 第五代：尚仁親王

### 常磐井宮

* 第六代：作宮

### 京極宮

* 第七代：文仁親王
* 第八代：家仁親王
* 第九代：公仁親王

### 桂宮（舊）

* 第十代：盛仁親王
* 第十一代：節仁親王
* 第十二代：淑子內親王

### 桂宮（新）

內文：宜仁

| * 睇
* 傾
* 改
菊の御紋 日本宮家 菊の御紋 |
| --- |
| 鐮倉幕府時代 | 岩倉宮 - 四辻宮 - 早田宮 - 六條宮 |  |
| 室町幕府時代 | 常盤井宮 - 木寺宮 - 花町宮 - 土御門宮 - 五辻宮 - 小倉宮 - 玉川宮 - 護聖院宮 |
| 江戶幕府時代 | 聖護院宮 - 中川宮 |
| 1947年前 | 伏見宮 - 久邇宮 - 賀陽宮 - 山階宮 - 北白川宮 - 梨本宮 - 閑院宮 - 朝香宮 - 東伏見宮 - 東久邇宮 - 竹田宮 - （四世襲親王家：伏見宮 - 閑院宮 - 桂宮 - 有栖川宮 - 前身：常磐井宮 - 京極宮 - 八條宮） - （一早已經絕家：小松宮 - 華頂宮） |
| 1947年後 | 秩父宮 - 高松宮 - 桂宮 - 三笠宮（ - 寬仁親王家） - 常陸宮 - 秋篠宮 - 高圓宮 |
| 現存嘅四大宮家 | 秋篠宮 - 常陸宮 - 三笠宮 - 高圓宮 |
桂林米粉
**桂林米粉**（粵拼：gwai3 lam4 mai5 fan2）係中國廣西桂林嘅特色小食，佢主要有當地嘅獨特風味先至出名。喺桂林當地成日攞佢做早餐。

佢嘅原發地喺興安，而家喺成個中國大陸同好多東亞、東南亞國家地區都可以搵到。佢嘅特色係潔白、韌性、軟熟、爽滑同嫩。

典故
--

公元前221年，秦始皇統一六國兼平定中原，重出兵南下，重勒令喺興安開鑿條靈渠將湘江同灕江連埋一齊，方便出兵打嶺南地方而統一七國。但嗰時秦始皇屬下大多數兵士都係住喺中原地區，多數都係食麪兼食唔慣兩廣出啲大米。後嚟軍隊嘅後勤官諗到計將大米磨成漿，加工成似麪噉嘅粉，重將當地啲中草藥煎成藥湯撈到粉入面一齊食。後嚟呢種食法好快解決咗秦軍打仗過程遇到水土不服問題，亦提升咗秦軍戰鬥力好多。之後喺興安當地嘅米粉好快流傳到嶺南各地同中原地帶。民國時期亦傳到港澳臺、東南亞地方。

食法
--

桂林米粉有好多種食法。喺唔同舖頭都有唔同嘅工藝同整法，但多數圍繞豬骨、牛骨、草果、桂皮、甘草、八角、沙薑等各式餐料煮熟而成為香味濃郁，有健胃消食、祛風散寒、鎮痛鎮痙等功效。鹵水嘅用法同整法，及米粉風味都唔同。

種類
--

桂林米粉發展到而家有好多個品種。市面上多數見到嘅係湯粉、鹵水粉同埋炒粉三種。

### 湯粉

湯粉係桂林米粉嘅其一特色，原理係先將切好嗮用嚟調味啲豬牛雜放入鐵鍋仔煮熟，再倒入裝喺米粉嘅碗入面，跟住加啲蔥花、味精、胡椒、蔴油就得。

### 鹵粉

鹵粉係桂林米粉嘅其一特色，原理係先將整熟咗嘅米粉濾乾，再同鑊燒、鹵牛肉片、香腸、叉燒等嘢做配料，跟住加啲鹵水、花生油、黃豆，最後根據個人口味嚟加啲辣椒、蒜蓉、蔥花、各類酸菜等嘢撈勻就食得。

### 炒粉

炒粉係桂林米粉嘅其一特色，原理係先將米粉用滾水整坼caak3，再根據個人口味落啲麵筋、蔥、薑、蒜頭、綠豆芽、鷄蛋，蒜薹落去一齊炒熟就得。

連出去
---

* 桂林米粉历史渊源 才府
* 米粉：桂林与柳州的米粉二重奏 十五言
* 桂林米粉有幾種，哪種最好吃？
* 最全的桂林米粉攻略——教您到桂林怎么吃米粉！ 港中旅
* 桂林米粉的做法 家常桂林米粉的做法 美食杰
唔好同**陳振聰**搞亂。
**陳振東**博士（英文：Dr. **John Chan**，1952年—）係香港企業家同政治人物，渝振控股集團主席。

簡歷
--

陳振東出身木屋區。因爲家境困難，中學畢業之後就將繼續讀書嘅機會讓畀細佬妹，自己就一邊做嘢一邊進修會計。1986年，佢抵押咗自己間屋，用得返來嘅卅萬緡創立「香港預發投資有限公司」。後來爲咗攞到美國品牌Playboy嘅中國區總代理權，寄咗廿幾次信去Playboy總部，終於取代日本人嘅總代理身份。

陳振東多年來擔任嘅公職不計其數，包括香港工業總會理事會理事、全國政協委員、香港特區政府中央政策組轄下泛珠三角小組成員等等。學歷方面，陳振東先後攞到城大行政人員工商管理碩士同工商管理學博士學位。陳振東不遺餘力推動城大發展，成爲2009年兩位首屆城大傑出校友中嘅一位，後來得到該大學邀請佢做商學院特約教授，又將校內一個演講廳命名爲「陳振東演講廳」。陳振東自2006年起亦擔任香港公開大學李嘉誠專業進修學院榮譽顧問。

個人榮譽
----

* 香港青年工業家獎（中文：香港青年工業家獎）（1996年）
* 中國十大創業英才（2006年）
* 湖南省十大人物
* 城大傑出校友（2009年，首屆）
* 香港公開大學榮譽大學院士（2009年）
* 香港城市大學榮譽院士（2011年）

攷
-

1. 1 2  〈榮譽院士陳振東博士〉 (PDF) (繁體中文). 香港城市大學.
2. 1 2 3 4 5  〈城大頒授榮譽院士銜予四位傑出人士〉 (新聞稿) (繁體中文). 香港城市大學. 2011年9月22號.
3. 1 2 3 4  〈香港公開大學頒授榮譽大學院士〉 (新聞稿) (繁體中文). 香港公開大學. 2009年10月16號.
4. ↑  香港公開大學簡介 - 榮譽博士及院士 | 香港公開大學，香港公開大學 （繁體中文）

出面網頁
----

* 〈預發控股集團〉.
* 〈榮譽會長-城大EMBA同學會〉 (繁體中文).
**陳方安生獲十成按揭謠言**，係指香港前政務司司長陳方安生被指控以權謀私獲得超出上限按揭貸款嘅謠言，曾經被一啲親中陣營用來攻擊泛民主派。

事件起源
----

1993年，陳方安生擔任布政司嗰陣購買價值780萬，位於玫瑰新邨物業，當時傳出佢獲得銀行十成按揭嘅謠言。當時嘅規定，500萬文或以上嘅物業，最多只可以做七成按揭，因此陳方安生被質疑以權謀私。事件喺1995年被報道，當時陳方安生澄清自己同老公係連同另一物業做抵押先至獲得相當於780萬嘅貸款，港英政府亦有釐清陳方安生並無違規。

陳太參與2007年立法會補選，謠言再被提及
---------------------

2007年8月8號，民建聯港島區立法會議員馬力死咗，佢嘅議席空缺，需要進行補選。陳方安生喺勝出泛民主派初選後出戰呢次選舉。因為陳太出選，謠言再度被廣泛流傳，被一啲親中陣營政治人同媒體用來喺選舉論壇等場合質疑佢。

### 質疑陳太嘅聲音

其中民建聯陳雲生走去廉政公署投訴。另外，前廉政公署副執行處長徐家傑亦再次攞呢件事質疑陳方安生，並表明支持親中陣營葉劉淑儀。佢又以「納稅人」名義向陳太同律政司司長黃仁龍發公開信，要求陳太澄清同埋律政司查明真相。不過，有評論就認為，當年徐家傑當年因涉嫌同中國國安人員過從密而被陳太建議撤去其廉政公署副執行處長一職，所以依家走出嚟抹黑陳太。

### 當時對謠言嘅反駁同批評

怡居地產常務董事、中原地產創辦人王文彥當時亦有寫文章反駁呢種說法。另外，唔少泛民主派都有公開批評親中陣營借題發揮嘅做法，其中湯家驊話呢啲係陳年舊貨，李柱銘就形容徐家傑所作所為係文革式手段，呼籲市民唔好中計。

### 選舉後跟進

立法會財經事務委員會喺2008年1月29號通過動議建議佢向公眾進一步交代，但最終政府並無就事件起訴任何人。

參考
--

1. ↑  〈陳太展開公職新一頁 應釐清十成按揭真相〉. 《明報》. 2007-12-13. 原著喺2007-12-13歸檔. 喺2022-04-22搵到.
2. 1 2 3  〈徐家傑充左派「打手」提14年前舊聞抹黑陳太〉. 《蘋果日報》. 2007-11-21. 原著喺2014-11-29歸檔. 喺2022-04-22搵到.
3. ↑  〈第二場論壇激戰 陳方安生拒輪攻挺民主〉. *epochtimes.com* (繁體中文). 2007-11-26. 喺2022-04-22搵到.
4. ↑  〈香港前政务司长陈方安生被指误导公众(图)〉. 《南方都市报》. 2007-11-29. 原先內容歸檔喺2007-12-01. 喺2022-04-22搵到.
5. ↑  〈陈方安生香港履新 被追问十年前按揭丑闻〉. 《南方都市报》. 2007-12-06. 原先內容歸檔喺2007-12-08. 喺2022-04-22搵到.
6. ↑  王紹爾. 〈陳方安生三招豈能「掩黑」〉. 《文匯報》. 原著喺2007-12-01歸檔. 喺2022-04-22搵到.
7. ↑  "簡訊(2007/11/19)". *Radio Free Asia* (香港中文). 喺2022-04-22搵到.
8. ↑  微波 (2007-12-06). 〈立法會補選的對決〉. 《十月評論》. **34**.
9. ↑  〈十成按揭純屬誤解〉. 《宅谷地產資訊網》. 2007-11-23. 喺2022-04-22搵到.
10. ↑  〈有關陳方安生女士物業按揭貸款的動議的書面回應〉 (PDF). 《立法會財經事務委員會》.`{{cite web}}`: CS1 maint: url-status (link)
喺數學上，**楊氏不等式**，指出：假設 {\displaystyle a}、{\displaystyle b}、{\displaystyle p} 同 {\displaystyle q} 係正實數，且有 {\displaystyle {\frac {1}{p}}+{\frac {1}{q}}=1}，咁樣：

{\displaystyle ab\leq {\frac {a^{p}}{p}}+{\frac {b^{q}}{q}}}
等號成立當且僅當 {\displaystyle a^{p}=b^{q}}，因為呢個時候{\displaystyle ab=a(b^{q})^{1 \over q}=aa^{p \over q}=a^{p}={a^{p} \over p}+{b^{q} \over q}}
楊氏不等式係加權算術－幾何平均值不等式嘅特例，楊氏不等式係証明赫爾德不等式嘅一個快捷方法。

證明
--

我哋知道函數{\displaystyle f(x)=e^{x}}係一個凸函數，因為佢嘅二階導數恒為正。從而我哋有：

{\displaystyle ab=e^{\ln(a)}e^{\ln(b)}=e^{{1 \over p}\ln(a^{p})+{1 \over q}\ln(b^{q})}\leq {1 \over p}e^{\ln(a^{p})}+{1 \over q}e^{\ln(b^{q})}={a^{p} \over p}+{b^{q} \over q}}
呢度我哋用咗凸函數嘅一個性質：對任意 {\displaystyle t}，如果 {\displaystyle 0<t<1}，就有：

{\displaystyle f(tx+(1-t)y)\leq tf(x)+(1-t)f(y)}

推廣
--

設{\displaystyle \phi :\mathbb {R} \rightarrow \mathbb {R} }係一個連續、嚴格遞增函數而且 {\displaystyle \phi (0)=0}。下面嘅不等式成立：

{\displaystyle ab\leq \int \_{0}^{a}\phi (x)dx+\int \_{0}^{b}\phi ^{-1}(y)dy}
觀察{\displaystyle \phi (x)}嘅圖形，好容易睇出呢個不等式嘅一個直觀証明：以上兩個積分式所表示嘅區域之和比由{\displaystyle a}同{\displaystyle b}組成嘅矩形嘅面積大。
博勃瀚肖像
**博勃瀚**（法文名︰Paul-Émile Lecoq de Boisbaudran，1838年4月18號—1912年5月28號）係法國一個化學家。

祖先本來係新教貴族，好有錢。但係後來法王路易十四廢除咗南特敕令，驅逐新教徒，於是就家道中落。直到佢阿爸，就喺干邑做商人。佢阿媽好有教養，親自教授博勃瀚各國語文，於是佢就學識咗英文。大個咗，博勃瀚去咗巴黎綜合理工學院求學，而且自己整咗個實驗室，成果唔錯。佢早年所得，包括提取鎵等等，都喺呢度進行。

一開初，博勃瀚專攻超飽和溶液，知道同晶鹽可以毀壞超飽和溶液嘅穩定性。後來改為主攻光譜學，研究稀土元素。佢先用本生燈火焰、電火花加喺各個元素度，前後試咗35種，分析佢哋個光譜，搵出佢哋嘅其異；然後按圖索驥，陸續搵到釤、鏑、銪呢三種鑭系元素，佢哋都係稀土元素。

博勃瀚眾多研究中，以發現鎵最為有名。1875年，佢喺52公斤鋅礦石樣本裏面，見到新光譜線，提取到氯化鎵幾毫克。跟住佢用咗好多好多礦石，終於攞到75克鎵，重計埋鎵個原子質量。因為咁，博勃瀚獲頒法國榮譽軍團勳章、戴維獎章同埋法郎成萬蚊。1888年，獲選為英國皇家學會外籍成員。

鎵嘅重要性，係在於佢證實咗元素週期表嘅推斷。1871年，門捷列夫，週期表嘅創製人，話喺週期表裏面，鋁下底重有元素，重推論埋佢個性質。到博勃瀚搵到鎵，研究佢個性質，合乎門捷列夫個推論，證實咗佢講嘅嘢係啱嘅。

開初，週期表係無貴氣體呢一族嘅。1894年，氬氣呢樣嘢俾人搵到，博勃瀚即刻話，氬同其他元素唔同，應該要另開一族，即係而家嘅貴氣體族（第十八族）。

1895年起，博勃瀚週身病痛，又畀家事纏憂，於是就唔再點研究。1912年5月28日病死，享年74歲。

攷
-

* 《英文維基》博勃瀚列傳
段祺瑞
**段祺瑞**（1865年3月6號—1936年11月2號），字**芝泉**，中國安徽合肥人，係清朝末期至中華民國初期嘅重要軍事同政治人物，皖系軍閥嘅阿頭，曾經喺天津武備學堂學習。1912年做陸軍總長，1913年代理總理職務，1916年到1918年三次出任國務總理，段祺瑞掌握咗實權之後，借咗日本一大筆錢，1917年，段祺瑞喺鎮壓咗張勛復辟之後，認為自己已經「再造共和」，廢止咗1913年選出嚟嘅國會。1917年到1922年鎮壓咗孫文以維護約法為由北伐段祺瑞嘅護法之役。但係响1920年嘅直皖戰爭輸畀直系軍閥曹錕，吳佩孚同埋奉系軍閥張作霖。1924年到1926年做臨時執政（國家元首）。1936年因為胃潰瘍喺上海死咗。

|  |  |
| --- | --- |
|  | 維基同享有多媒體嘅嘢：**Duan Qirui** |

| * 睇
* 傾
* 改
中華民國總統 |
| --- |
| 臨時政府（1912—1913） | 孫文 → 袁世凱 | 1912年至1928年嘅中華民國國旗依家嘅中華民國國旗中華民國總統旗 |
| 北洋政府（1913—1928） | 袁世凱 → 黎元洪 → 馮國璋 → 徐世昌 → *周自齊* → 黎元洪 → *高凌霨* → 曹錕 → *黃郛* → 段祺瑞 → *胡惟德* → *顏惠慶* → *杜鍚珪* → *顧維鈞* → 張作霖 |
| 訓政時期（1928—1948） | 蔣介石 → 林森 → 蔣介石 |
| 憲政時期（1948—） | 蔣介石 → *李宗仁* → 蔣介石 → 嚴家淦 → 蔣經國 → 李登輝 → 陳水扁 → 馬英九 → 蔡英文 |
| *斜體字*為代行總統 |


|  |  |
| --- | --- |
|  | 呢篇同中國人相關係楔位文。歡迎幫維基百科擴寫佢。睇 • 論 • 改 • 歷 |
**歲月神偷**（粵拼：seoi3 jyut6 san4 tau1）係一套2009年港產片，由羅啟銳張婉婷夫婦導演，吳君如同任達華主演。嚮2010年2月《歲月神偷》曾經得到國際電影獎項。《歲月神偷》主要外景嚮上環永利街。歲月神偷係一套劇情片，描寫一家香港人點面對環境改變，內容感人。歲月神偷由香港政府電影發展基金資助拍製。

故事嚟自羅啟銳嘅童年成長經歷。

演員
--

* 任達華 飾 羅先生
* 吳君如 飾 羅太太
* 李治廷 飾 羅進一 Desmond / 羅進二（中學時期）
* 鍾紹圖 飾 羅進二
* 蔡穎恩 飾 劉芳菲 Flora
* 夏萍 飾 嫲嫲
* 秦沛 飾 大伯

### 客串演出

* 谷德昭 飾 羅家鄰舍
* 許鞍華 飾 天台小學教師 / 羅進二老師
* 劉國昌 飾
* 張同祖 飾 本地醫生
* 高志森 飾 買鞋客人
* 夏春秋 飾 羅太太呀爸
* 龍景昌 飾
* 劉天蘭 飾 Flora媽咪
* 覃恩美 飾 羅家鄰舍

撐粵運動惡搞
------

睇埋：廣州撐粵語行動
喺2010年7月25號到2010年9月初，由於廣東嘅珠三角地區爆發咗一系列嘅撐粵語行動，有網民模仿呢部電影嘅海報整咗《碎粵神偷》嘅諷刺畫。

攷
-

1. ↑  [*失咗效嘅鏈*]
2. ↑  《透視大中華》：廣州電視台粵普之爭 互聯網檔案館嘅歸檔，歸檔日期2010年7月29號，.，www.rthk.org.hk，2010年7月12號。
**桃樂妃·碧翠絲·斯皮爾斯**（英文：Dorothy Beatrice Spiers，原姓**戴維斯 Davis**，1897年5月25號—1977年9月2號）係一位英國精算師，更加係英國第一位女性精算師。喺劍橋大學紐納姆學院數學系畢業之後，佢去咗Guardian Assurance Company到打工，1923年喺Institute of Actuaries到通過考試獲得精算師資格。

由1940年代到1954年，桃樂妃喺Guardian Assurance Company同鷹星保險到兼職做精算師。正職以外佢亦都係猶太女人聯盟嘅財政，佢1977年9月2號喺美度石士郡布倫特區逝世。

早年及教育
-----

桃樂妃·碧翠絲·戴維斯1897年5月25號喺倫敦 Hackney 出世，父母係Samuel Davis同Sarah Samuel，佢係三姊妹中間嗰個。佢阿爸Samuel係Jewish Free School嘅校長。桃樂妃小學讀 Wilton Road School，中學讀獨立學校 City of London School for Girls，之後入咗劍橋大學紐納姆學院讀數學。

打工
--

1918年畢業之後，桃樂妃去咗 Guardian Assurance Company 到打工，同時佢一路進修，準備去 Institute of Actuaries 到讀書，喺1920年成功入學。而事實上，學院喺早一年先至開會全票通過準收女學生。1923年佢通過所有考試，成為英國第一個精算師。三年後，佢成為Institute of Actuaries嘅會議入面第一個帶領討論嘅女人。後來一啲佢之後嘅男精算師評論話「之前有份支持收女學生嘅人好應該恭喜佢地自己」。

個人生活
----

桃樂妃喺1931年嫁咗畀工業化學家亨利·米高·斯皮爾斯，亨利其實一早想娶佢，但係嗰時 Guardian Assurance Company 仲有唔請已婚女人嘅政策，所以佢拒絕咗亨利嘅求婚。婚後桃樂妃做咗一排家庭主婦，生咗兩個仔。1932年至1938年，佢喺Institute of Actuaries嘅持續死亡率調查部門做嘢。1940年代至1954年，桃樂妃喺Guardian Assurance Company同鷹星保險到兼職，做返精算師嘅工作。工作以外，佢係猶太女人聯盟議會成員，亦都係財政。

1977年9月2號，桃樂妃喺美度石士郡布倫特區嘅美度石士中央醫院逝世，享年80歲。

參考資料
----

1. 1 2 3 4 5  "Spiers, Dorothy". *Oxford Dictionary of National Biography* (第online版). Oxford University Press. doi:10.1093/ref:odnb/63854. （Subscription or UK public library membership required.）
2. 1 2 3 4 5 6  Hartley, Cathy (15 April 2013). *A Historical Dictionary of British Women*. Routledge. p. 833. ISBN 978-1-135-35534-0.
3. ↑  "A woman's work". *The Actuary*. 10 October 2019. 喺14 October 2019搵到.
4. ↑  Thorne, A. C.; Elderton, W. Palin; Trouncer, H. M. (April 1920). "Admission of Women to Membership". *Journal of the Institute of Actuaries*. Cambridge University Press (on behalf of Institute and Faculty of Actuaries). **52** (1): 111−116. doi:10.1017/S002026810002922X. JSTOR 41136946.
5. 1 2  "Calculating women". *The Actuary*. 喺14 October 2019搵到.
6. ↑  Rubinstein, W.; Jolles, Michael A. (27 January 2011). *The Palgrave Dictionary of Anglo-Jewish History*. Palgrave Macmillan UK. p. 1830. ISBN 978-0-230-30466-6.
| How to read a taxoboxHow to read a taxobox**窿緣桉** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 桃金娘目 Myrtales |
|
|
|
|
|
|
|
|
| 科 | 桃金娘科 Myrtaceae |
|
|
|
|
|
| 屬 | 桉屬 *Eucalyptus* |
|
|
|
|
|
|
|
| 種 | **窿緣桉 *E. exserta*** |
|

 |
|
| 二元學名 |
| ***Eucalyptus exserta***F. Muell. 1859 |
|
|
|
|
|
|
|
|
|
|
|
|
|
|
|

**窿緣桉**（粵拼：lung1 jyun4 ngon1；學名：*Eucalyptus exserta*）係桃金娘科桉屬嘅常綠喬木，原產地喺澳洲東邊嘅沿海地區，而家喺澳洲東邊同中國嘅華南地區先至搵到。

形態
--

呢樖嘢一般有10—15米高，樹幹比較直或有些小彎，樹皮係暗啡色，表面比較粗糙兼有裂紋，好似啲纖維噉；嫩枝有成日沊落嚟嘅镼嘅棱響度。而樹葉方面，嫩嗰陣係對生，成熟嗰時係互生嘅革質品種，有窄嘅披針樣；而花嘅方面，佢係遮形花序，生喺樹杈嗰度，而且一次生3—8朵花，萼管係半球形有唔明顯嘅棱響度且公蕊比較多；每年5—9月開花。果同波形差唔多噉，熟咗嗰時係深綠色帶有啡斑響度；佢啲核係黑色。

適應環境
----

佢鍾意喺暖而濕嘅環境入面生，適應到喺鹽鹼地嘅環境入面生存。

用途
--

呢種植物唔單止可以畀人睇，甚至可以用嚟做木材都得。另外，佢嘅枝葉可以用嚟整香油，同時佢嘅葉可以做藥都得。佢嘅葉可以醫皮膚濕疹、疥瘡、手腳生癬嘅嘢。

出面網頁
----

* 維基物種有關窿缘桉嘅資料
* 維基同享中有關窿缘桉嘅資源類
* 窿缘桉 四川百科信息网
* 窿缘桉 全球花木网
* 窿缘桉 Eucalyptus exserta 中国植物图像库
* 窿缘桉叶 中醫世家
* 窿缘桉 華南農業大學校园植物古树名木网
**先賢清真寺**（粵拼：sin1 jin4 cing1 zan1 zi2；阿拉伯文：**مسجد حكماء**‎）係中國廣東省廣州市入面嘅一間伊斯蘭教嘅清真寺，喺越秀區環市西路嘅草暖公園對面。呢間嘢重可以講得係廣州五大伊斯蘭聖地入面嘅其中一笪地。

名
-

其實呢度係伊斯蘭教嘅創始人——穆罕默德嘅舅父——宛葛思嘅墳墓。佢喺公元629年從阿剌伯地區嚟廣州度傳教，喺佢就快死嗰陣，教徒就問佢死咗之後葬響邊，而宛葛思就話我把箭㹃到邊就係我死響嗰度。佢講完之後就眯埋對眼嚟㹃支箭出去，而教徒搵到支箭嗰陣就係後嚟葬宛葛思嗰度。而個名最先係「清真先賢古墓」。

結構
--

呢個墳墓係西亞嘅阿剌伯式建築，出面嘅圓中間係空嘅，好似個懸鐘噉。而陵墓有門口可以入去都得，室內啱好就係宛葛思嘅墳墓，而啲人就成日喺墓室入面讀經，而且重鬼咁大聲到好似個音箱播DISCO音樂噉，所以呢度成日俾人話成「響墳」。而呢個墓地有1077平方米咁大，而建築面積有1860平方米。而響墳隔籬重有41個墳墓響度。

所謂「卌一墳」
-------

喺唐貞觀年間，嗰時有40位波斯（而家係阿剌伯地區嗰帶）佬嚟咗廣州搞傳教。嗰時伊斯蘭教係規定咗一世要搞掂「五功」，其中有一功就係話每日喺規定5個時間入面要搞禮拜，而且次次禮拜都要好好心噉拜佢，唔畀話埋嗮啲鬧杘人哋啲嘢同埋唔冇俾外界影響。喺嗰日，有卌位仙賢喺度搞緊禮拜嗰陣有位賊佬入咗嚟，話要打劫，巖嗮啲錢出嚟。而賊佬就喺逐個教徒度搵嗮啲錢出嚟，重半位都唔放過添。而賊佬就嬲到眼火爆，因為佢搵唔到1銅錢出嚟，就掹把刀出嚟猛咁斬嗮啲先賢，而未死嘅先賢就重喺度繼續搞禮拜，冇做過任何反擊同走佬嘅動作。而賊佬殺嗮40位先賢之後就掟低把刀，就戾低咗喺地下，就自己話佢哋都冇乜對唔住佢，點解要殺嗮佢哋？！不過點匿都冇得匿喇，佢拎返成噼血嘅刀就自殺。

而後人先埋咗卌位仙賢嘅鹹魚之後，重將賊佬條鹹魚都埋喺隔籬，之後噉就搞咗「卌一墳」出嚟喇。

附近嘅交通
-----

* 廣州地鐵
2號綫同5號綫：廣州火車站
2號綫：越秀公園站
* 巴士：
草暖公園站、越秀公園站

同佢有關嘅書籍
-------

* 俗话广州 第150—151页 广州出版社 ISBN 7-80655-150-6/K·18

註
-

|  |  |
| --- | --- |
|  | 維基同享有多媒體嘅嘢：**Xianxian Mosque** |

1. ↑  〈先贤古寺现新姿〉 (中國中文). 网易. 喺2012搵到. `{{cite web}}`: Check date values in: `|accessdate=` (help)CS1 maint: url-status (link)
2. ↑  〈清真先贤古墓扩容一倍迎贵宾 可供3000人同时〉 (中國中文). 新华网. 原著喺2016年3月4號歸檔. 喺2010搵到. `{{cite web}}`: Check date values in: `|accessdate=` (help)

| * 睇
* 傾
* 改
廣州五大伊斯蘭聖地 |
| --- |
| 懷聖寺 · 先賢清真寺 · 濠畔寺 · 南勝寺 · 小東營清眞寺 |
**關尚義**（英文：**John Joseph Clancey**，1941年10月9號—）係美籍香港律師。

John Clancey喺美國新澤西州一個工人家庭出世。佢大個加入瑪利諾修會。佢本來想去拉丁美洲教會，但上頭 lau3 他去當時啱啱經歷六七暴動嘅香港，佢應承咗。1968年，佢來到香港，原先改咗個名叫「gwok3 laan4 si6」，收尾佢睇英文版《三國演義》、《水滸傳》同《紅樓夢》來了解中國文化，一睇《三國》鍾意關公，問過朋友之後改名關尚義。

關尚義先喺新亞書院學咗9個月粵語，再住喺橫頭磡老虎岩徒置區一個家庭。時任教區主教徐誠斌邀請關尚義加入天主教大專聯會做其中一位神師。1970年代，關尚義主要服務理工學院，金禧事件、油麻地避風塘艇戶事件等等佢都有參與，亦喺嗰時識咗參與學運嘅何俊仁。

羅馬及部分地區先後成立天主教正義和平委員會，提供介入社會議題嘅途徑畀教友同非教友。關尚義負責整理寫信畀成立咗天主教正委嘅地區，攞佢哋嘅組織圖、憲章同活動報告等等參考，之後向胡振中樞機提出建議。關尚義回憶話：「佢哋話，呢個議題好，感謝你所做嘅準備。但佢哋話，有人覺得你太激進，你會唔會接受你唔做創立成員？我話冇問題，完全冇問題，只要成立正委就好。此後，我都冇直接參與其中，我老婆都做過成員，但我從來冇正式參與其中，因為我畀人睇做激進。」

1985年，關尚義還俗結婚。1991年，做緊亞洲區勞工權益嗰陣，受走難嘅錫蘭律師鼓勵，佢決定報讀半工讀法律課程。之後佢喺何俊仁律師樓實習，1997年正式做咗事務律師。

2021年，香港國安差佬捉咗53個參與立法會初選嘅民主派政治人，關尚義係其中之一。

|  |  |
| --- | --- |
|  | 維基同享有多媒體嘅嘢：**關尚義** |

參考
--

1. ↑  "CLANCEY-JOHN-JOSEPH" (PDF).`{{cite web}}`: CS1 maint: url-status (link)
2. ↑  〈眾新聞 | 叩公義的門——關尚義〉. 《眾新聞》 (中文). 原著喺2022-10-17歸檔. 喺2022-10-17搵到.
3. ↑  〈【初選大搜捕】涂謹申未被起訴准保釋 嘆香港人、從政者「好困難」〉.`{{cite web}}`: CS1 maint: url-status (link)

|  |  |
| --- | --- |
|  | 呢篇同香港人相關係楔位文。歡迎幫維基百科擴寫佢。睇 • 論 • 改 • 歷 |
**蓋倫**（希臘文：**Κλαύδιος Γαληνός**；129年—200年）係一個古希臘忌醫學家同哲學家。向渠生後成千幾年，渠忌見解同理論支配咗成個歐洲忌醫學理論。向咪迦摩出世，死向羅馬。

生平
--

*Pergameni De Hippocratis et Platonis decretis*
蓋倫向一個畫則師家庭出世，對農業、建築業、天文學、占星術同哲學感興趣，但後尾渠將自己忌精力集中向醫學上面。廿歲嗰時渠向當地阿斯克勒庇俄斯神廟做一個助手祭司。148年或者149年渠老竇過咗身之後渠出去讀書。渠向而今忌伊茲密爾、科林斯同亞歷山大一共學咗十二年。157年渠返咪迦摩，重向嗰道一個角鬥士學校做咗三、四年醫生。向嗰牌，渠獲得醫創傷同外傷忌經驗。後尾佢將傷叫做"進入身體忌窗"。

由162年開始渠住向羅馬並開始寫也、教書同公開展示渠忌解剖知識。佢攞到咗一個有經驗忌醫生忌名聲同好多病人。後尾渠甚至做咗羅馬皇帝馬爾庫斯·奧勒里烏斯忌宮廷醫生。據講渠主要講希臘語，嗰時希臘語向醫學有名氣過拉丁語。166年到169年渠曾經返過故鄉咪迦摩，不過時間好短。

蓋倫之後一路留向皇宮入邊做醫生同寫也。渠活體解剖咗好多動物來研究腎同脊椎忌作用。渠至鍾意用忌動物係直布羅陀猿。據講渠有廿個聽寫者來記錄渠講忌也。191年一次火燭燒咗渠寫忌一尐書。渠死忌年份毋係好清楚，10世紀流傳落來忌一本書話應該系200年，但亦都有人認為渠216年先至死。

寫忌書同影響
------

蓋倫將希波克拉底忌醫學理論一路傳遞到文藝復興。渠忌《希波克拉底忌元素》寫咗四氣說（基於四元素說）忌哲學系統。由爾個理論，渠發展咗自己忌理論。渠對瑟爾蘇用拉丁語寫忌反對理論基本上一字毋提。

蓋倫寫忌至主要忌書係「人體各部位忌作用」（17卷）。此外渠重寫咗關於哲學同語言學忌書。渠寫忌書一共有22卷。

參考
--

1. ↑  "*Life, death, and entertainment in the Roman Empire*". David Stone Potter, D. J. Mattingly (1999). University of Michigan Press. p.63. ISBN 0-472-08568-9
2. ↑  "*Galen on bloodletting: a study of the origins, development, and validity of his opinions, with a translation of the three works*". Peter Brain, Galen (1986). Cambridge University Press. p.1. ISBN 0-521-32085-2
3. ↑  Nutton Vivian (1973). "The Chronology of Galen's Early Career". *Classical Quarterly*. **23** (1): 158–171. doi:10.1017/S0009838800036600. PMID 11624046.
美國曲架
**美國曲架**（**American Cocker Spaniel**，**美曲**）係曲架狗嘅一種。

起源
--

美國曲架原產於美國，佢嘅祖先係西班牙嘅獵鳥犬。大約十世紀初，由西班牙帶到英國，變成英國種，然後又帶去美國大量繁殖同改良，成為較細型嘅狗；叫做美國曲架狗。1946年公認為新狗種。至今仍然係美國最受歡迎同流行嘅狗種之一。

外貌特徵
----

* 身高：公 36-38 厘米；乸 34-36 厘米。
* 體重：10-13 千克。
* 頭：頭蓋圓，額段明顯，頰部唔闊。鼻端至額部嘅距離係頭蓋頂至鼻尖距離嘅一半。口闊而深，下頜方短而平，上唇蓋住下唇，牙齒粗壯，呈剪式咬合；鼻孔開張，鼻色黑。
* 耳：耳根位置低；耳長而下垂，佈滿長而密實嘅波浪形飾毛；耳仔質地柔軟，耳長達鼻。
* 眼：眼又大又圓，表情豐富；溫柔，眼深色。
* 頸：頸部肌肉豐滿，稍呈拱形。
* 身：身形短而堅實，結構緊湊，肩部傾斜度適度，胸深而寬闊，肋骨適當擴張，背脊至尾幾乎成一條直線而略為傾斜；臀部稍圓，肌肉豐滿。
* 四肢：四肢粗壯而短，肌肉發達。前肢直立，肘不外展；後臀肌肉豐滿，膝關節彎曲明顯，跗關節低下，腳寬大，多長飾毛，但唔影響活動。
* 尾：剪尾，留三分一；尾平翹，同尾根、背成一直線或稍高，興奮時搖擺。

特性
--

* 性情溫和，感情豐富，行事謹慎；性格開朗，活潑；精力充沛，熱情友好，機警敏捷，外觀可愛，服從性高，忠於主人。

缺陷
--

身高同體重超出標準好多；混色或雜色品種，主色未達 90% 以上；嘴長而尖細，眼細；色淺淡，耳細，胸狹窄，背脊拱起，四肢纖細，長尾都係缺陷。

用途
--

以前用喺打獵，而家多數係寵物，show dog，家犬睇門口。亦可以做狗醫生，緝毒犬。

揀狗要點
----

應該揀精力充沛、性情溫和、活潑開朗、機警。被毛應長而呈波浪形，豐厚密實，切忌短而稀疏；眼睛大而圓，眼神溫柔，眼色深色；耳應長而下垂至鼻，飾毛豐富，長而呈大波浪狀。體軀結構緊湊，肌肉豐滿而結實，胸厚，背部稍呈斜度，短尾；四肢粗短，強健有力，頭圓，吻寬深，下頜短而方平；指爪緊湊似貓爪，步伐好。

養狗要點
----

美國曲架活潑好動，應保持適當運動量，每日畀佢自由活動至少兩次。每日應定時定量餵佢，唔可以放任，防止佢過肥。呢隻狗毛長，最忌結成一嚿，所以每日都要梳毛，8-10 星期沖涼一次。傝耳狗易患耳病，要經常清潔耳道。眼亦應保持乾睜。趾甲易長，要定時剪，贅生趾（dew nail）要剪走。
有生物學家認為可以將地球睇做一隻巨型嘅生命體。
**蓋亞假說**（英文：**Gaia hypothesis**）係生物學上嘅一個有關「生命係乜」嘅假說，由英國科學家占士洛夫洛克（James Lovelock）喺 1972 年提出嘅。

概論
--

睇埋：生命同埋地球
簡單噉講，蓋亞假說就係認為成個地球可以睇成一個大嘅生命體：喺廿世紀尾，生命系統（living system）嘅概念令好多生物學家唔再執著於用「有細胞」或者「有遺傳因子」呢啲結構性嘅特徵嚟定義生命。同時有生物學家留意到，地球啲組成部份之間嘅互動有些少似一隻生物個體嘅細胞同器官之間嘅互動：例如係地球上面嘅植物會做光合作用，呢啲作用會產生氧氣，等地球上面嘅動物有得唞氣，而啲動物唞氣嗰陣又會排返啲二氧化碳出嚟，令植物可以用二氧化碳嚟做光合作用（生物圈），所以整體嚟講，雖然地球唔係由細胞組成，亦都冇遺傳因子，但地球上面嘅各種動植物一齊做好多作用令到地球嘅環境維持一種穩態，構成一個自我調節嘅整體－就好似一隻動物體內嘅各個器官各司其職幫隻動物生存落去噉樣。

呢個諗法俾生物學界嗌做「蓋亞假說」。蓋亞（Gaia；希臘文：Γαῖα）係希臘神話入面嘅大地女神個名，而幫呢個諗法改個噉嘅名係表示覺得古希臘人可能真係有少少啱－地球某程度可以比喻成大地女神，真係好似一嚿有生命嘅嘢噉。

註釋
--

1. ↑  雖然科學家正路唔會當地球係神噉拜。

睇埋
--

* 生命
* 生態學
* 超生物

文獻
--

* Kleidon, Axel (2004). "Beyond Gaia: Thermodynamics of Life and Earth system functioning". *Climatic Change*. 66 (3): 271–319. doi:10.1023/B:CLIM.0000044616.34867.ec. S2CID 55295082.
* Lovelock, James (1995). *The Ages of Gaia: A Biography of Our Living Earth*. New York: Norton. ISBN 978-0-393-31239-3.
* Lovelock, James (2000). *Gaia: A New Look at Life on Earth*. Oxford: Oxford University Press. ISBN 978-0-19-286218-1.

攷
-

1. ↑  Lovelock, James (1979). *Gaia: A New Look at Life on Earth*. Oxford University Press.
2. ↑  Lovelock, J. E. (1965). "A physical basis for life detection experiments". *Nature*. 207 (7): 568–70.
九龍塘窩打老道
油麻地窩打老道
**窩打老道**（英文：**Waterloo Road**）係香港九龍一條大馬路，連接油麻地麗翔道同九龍塘獅子山隧道公路。全線係3線雙程分隔馬路，部份路段係行車天橋。

九龍塘獅子山隧道公路去到何文田嘅公主道段路係香港1號幹線嘅一部份。

窩打老道有好多路口同細路交匯。條路沿途種樹，係家下香港市區大馬路中少見嘅。

史
-

「窩打老」係「Waterloo」嘅英文音，紀念比利時布魯塞爾附近嘅滑鐵盧發生嘅滑鐵盧戰役 。

窩打老道分幾段起。19世紀尾，廣華醫院附近嘅一段已經起好，20世紀頭延長到油麻地渡船街一帶。1922年，為配合發展九龍塘，條路拉到九龍塘歌和老街附近。1974年，香港政府規劃1號幹線，納公主道到歌和老街一段窩打老道入1號幹線，連接新界東（獅子山隧道）同南九龍、香港島（海底隧道）；而油蔴地部份就連接尖沙咀西同西區海底隧道。

沿路嘅地點
-----

* 油麻地果欄
* 油麻地戲院
* 窩打老道8號
* 油麻地站
* 廣華醫院
* 九龍維景酒店
* 聖佐治大廈
* 九龍塘會
* 基督中心堂
* 龍濤花園
* 九龍塘官立小學
* 九龍塘站
* 九龍東軍營
* 香港浸信會醫院

|  |  |
| --- | --- |
|  | 維基同享有多媒體嘅嘢：**Waterloo Road, Hong Kong** |

注
-

1. ↑  九龍城區街道名稱的特色及由來

| * 睇
* 傾
* 改
1號幹線 |
| --- |
| 1號幹線 | 
* 香港仔海傍道
* 黃竹坑道（包埋黃竹坑道天橋）
* 香港仔隧道
* 黃泥涌峽天橋
* 堅拿道天橋
* 海底隧道
* 康莊道
* 公主道
* 窩打老道
* 獅子山隧道公路（包埋獅子山隧道同第二獅子山隧道）
* 沙田路

 | 1號幹線 |
窩姆斯議會嘅畫
**窩姆斯議會**（**Diet of Worms**）係神聖羅馬帝國喺1521年1月28號到5月25號喺萊茵河邊鎮仔窩姆斯搞嘅帝國議會，由皇帝卡爾五世主持，會議入面有好多議題，但係最主要係講馬丁路德同宗教改革。

背景
--

1517年10月31號，馬丁路德喺德國威登堡諸聖堂門口上張貼《九十五條論綱》，引起好大轟動同爭辯。1520年，教皇良十世發咗一篇叫《主起來吧》（*Exsurge Domine*）嘅訓令，話馬丁路德嘅《九十五條論綱》同埋其他著作有四十一個錯誤。神聖羅馬帝國皇帝卡爾五世於是召見馬丁路德，叫佢放棄或者重申佢嘅觀點。

議會開始之前，薩克遜選侯腓特烈三世要求卡爾五世承諾若果馬丁路德出席會議，佢嘅安全會受到保護，就算佢被判死刑，亦唔可以即刻拉去斬。因為揚胡斯喺1415年被康斯坦茨大公會議判刑後冇耐就被處決。

馬丁路德嘅抗辯
-------

喺1521年4月16號，馬丁路德到達窩姆斯。

喺17號，皇帝卡爾五世嘅代言人約翰埃克問馬丁路德係唔係《九十五條論綱》、《教會被擄巴比倫》等書嘅作者，同埋會唔會收返佢喺書中嘅言論。馬丁路德要求議會畀多啲時間佢考慮。於是議會畀佢一日時間，限期為第二日下晝四點。馬丁路德喺當晚祈咗好耐禱。

喺18號，馬丁路德又祈咗好耐禱，又諮詢咗朋友同埋調解人嘅意見，之後就出席議會。

當日埃克再次問馬丁路德係唔係《九十五條論綱》、《教會被擄巴比倫》等書嘅作者，同埋會唔會收返佢係書中嘅言論。馬丁路德就話佢只會接受《聖經》嘅權威，而唔接受教皇同埋議會嘅權威，因為兩者之間有矛盾。據傳馬丁路德回應佢話：

>  除非議會用《聖經》嘅證據或冇得辯駁嘅理由令我折服（因為我既唔相信教皇，亦唔相信議會單獨嘅理據，因為眾所周知，佢哋成日犯錯，自相矛盾），否則我就只會受我引用嘅聖經約束，我嘅良心被上帝嘅話所限。我唔可以亦唔會收返任何一句話，因為咁樣違背良心係唔安全亦唔啱。呢個係我嘅立場，我冇其他選擇。願上帝保佑我。阿門。 
> 
> 

因為之前對薩克遜選侯腓特烈三世嘅承諾，皇帝卡爾五世喺議會後唔敢即刻向路德行刑。

喺25號，議會宣佈《窩姆斯詔書》，宣佈馬丁路德為異端同埋走犯，譴責路德係「臭名遠播嘅異端」，但冇即刻捉佢，喺對馬丁路德安全嘅承諾生效期滿後先驅捕行刑。

之後同埋影響
------

馬丁路德離開窩姆斯之後，喺附近嘅木林被薩克遜選侯腓特烈三世派嚟嘅人騎馬擄走，帶到瓦爾特堡，佢喺嗰度隱居一段時間。當皇帝卡爾五世向薩克遜選侯腓特烈三世問到馬丁路德嘅下落，佢話佢都唔知到。

馬丁路德喺議會嘅發言亦觸動勃蘭登堡-安斯巴赫選侯格奧爾格，佢成為最早接受新教教義嘅貴族之一，佢亦同路德商唔少神學嘅問題。

1522年同埋1524年紐倫堡會議試圖對路德執行《窩姆斯詔書》嘅判決，但唔成功。

當馬丁路德喺出返嚟嘅時候，皇帝唔得閒捉佢，加上唔少人亦支持馬丁路德，令《窩姆斯詔書》最後冇得喺德國實行。但係皇帝卡爾五世直接控制嘅荷蘭地區，詔書被嚴厲執行，喺嗰度馬丁路德嘅支持者被嚴打。

參考
--
| How to read a taxoboxHow to read a taxobox**大紅鸛** |
| --- |
|  |
| 瀕危指標 |
| 最唔使理（Least Concern） (LC) |
| **物種分類** |
| 

|
|  |
|
|
| 界 | 動物界 |
|
|
|
|
|
| 門 | 脊索動物門 |
|
|
|
|
|
|
|
| 綱 | 鳥綱 |
|
|
|
|
|
| 目 | 火烈鳥目 |
|
|
|
|
|
|
|
|
| 科 | 火烈鳥科 |
|
|
|
|
|
| 屬 | 火烈鳥屬 |
|
|
|
|
|
|
|
| 種 | ***P. roseus*** |
|

 |
|
| 二元學名 |
| ***Phoenicopterus roseus***Pallas, 1811 |
|
|
|
|
|
|
|
|
|
|
|
|
|
|
| 別名 |
| *Phoenicopterus antiquorum* |

**大紅鸛**（英文：Greater Flamingo）係六種紅鸛之中分佈最廣泛嘅一種，佢哋分佈響非洲部分地區、亞洲西南部（包括土耳其）、印度沿海地區、歐洲南部（包括西班牙、葡萄牙、法國等地），有定期遷徙嘅特性。

繁殖動向
----

響香港，有好幾個養大紅鸛嘅地方。包括九龍公園、香港動植物公園、海洋公園以及嘉道理農場暨植物園。

襲擊紅鸛
----

1992年九龍公園因為有人闖入紅鸛籠襲擊紅鸛，政府當局開始加強各公園嘅保安。

相
-

* Greater Flamingo in closeupGreater Flamingo in closeup
* Greater Flamingo flexes its wingsGreater Flamingo flexes its wings

睇埋
--

* 南非鳥類

|  |  |
| --- | --- |
|  | 維基同享有多媒體嘅嘢： **Phoenicopterus roseus** |
| How to read a taxoboxHow to read a taxobox**重陽木** |
| --- |
| 喺廣東韶關新豐馬頭鎮秀田村入面種嘅兩樖重陽木喺廣東韶關新豐馬頭鎮秀田村入面種嘅兩樖重陽木 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Angiosperms |
|
|
|
|
|
|
|
|
| 綱 | 雙子葉植物綱 Eudicots |
|
|
|
|
|
| 目 | 金虎尾目 Malpighiales |
|
|
|
|
|
|
|
|
| 科 | 大戟科 Euphorbiaceae |
|
|
|
|
|
| 屬 | 秋楓屬 *Bischofia* |
|
|
|
|
|
|
|
| 種 | **重陽木 *B. polycarpa*** |
|

 |
|
| 二元學名 |
| ***Bischofia polycarpa***Bl. |
|
|
|
|
|
|
|
|
|
|
|
|
|
|
|

**重陽木**（粵拼：cung4 joeng4 muk6；學名：*Bischofia polycarpa*）係大戟科秋楓屬嘅落葉喬木，喺中國華南地區啲山地成日見到。

喺華南地區啲鄉下地方，成日攞佢做行道樹。

樣
-

葉樣似蛋形到橢圓形之間，先端尖或漸尖，基部稍微偏斜或幾乎對稱。花白，每年3～4月開花。果單生喺葉杈，樣近似球形，每年9～10月結果。

用途
--

佢可以用嚟做庭院嘅觀景樹，根同葉可以攞嚟做藥，籽可以榨油，木可以做建築用材。

出面網頁
----

|  |  |
| --- | --- |
|  | 維基物種有資料講：***重陽木*** |

|  |  |
| --- | --- |
|  | 維基同享有多媒體嘅嘢： **重陽木** |

* 重阳木 花❀百科
* 重阳木 园林景观植物库
* 重阳木 中国林业网
**蓋增聖**（注意蓋字做姓氏時讀「鴿」，粵拼：gap3 zang1 sing3；簡化字：**盖增圣**；1939年7月—2017年6月28號）係中國大陸嘅足球元老，遼寧大連人。曾經喺1955年入選過大連嘅第一隻少年足球隊重喺第二年攞咗遼寧省少年足球比賽冠軍，亦代表過遼寧隊參加過喺青島辦嘅第一屆全國青少年運動會足球表演賽重攞埋冠軍。隨後入選過瀋陽體育學院競技科足球隊（今日嘅遼寧開新足球會）參加全國足球甲級聯賽（今日嘅中國足球超級聯賽）重攞埋亞軍。後嚟佢因為喺聯賽表現突出而評選做足球健將，亦成為嗰時中國大陸最後生嘅運動健將同時，亦入選過中國二隊同集訓隊踢波。1962年亦被評選做中國足球十大優秀射手之一同22位最佳足球員之一。文革爆發前亦代表過國家、解放軍同其他省市足球隊參加過好多場國際比賽。退役後先後幫過大連隊殺入過甲級聯賽，1991年做過中國足協副主席，重喺1994年帶過大連萬達隊攞咗職業聯賽第一個冠軍，隨後亦搞出個震撼嗮1990年代嘅大連足壇王朝神話。

2017年6月28號，佢喺上海因病死咗，終年77歲。

註同攷
---

註
1. 1 2  呢度講嘅大連隊係1983年成立嗰間，1994年職業化後改名做大連萬達，1999年改名做大連實德足球會，2008年間用過「大連海昌」個名，2012年底俾嗰時球會主席趙明陽宣佈解散。
2. ↑  雖然好多媒體寫嘅都係78歲死咗，但根據查證佢嘅出世同過身日期而計數，得出係77歲。

攷
* 前中国足协副主席盖增圣逝世 足协发文沉痛哀悼 搜狐 （2017-06-29）
* 前中国足协副主席盖增圣于上海逝世 享年78岁 搜狐 （2017-06-30）
| How to read a taxoboxHow to read a taxobox**桃樹** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Magnoliophyta |
|
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 薔薇目 Rosales |
|
|
|
|
|
|
|
|
| 科 | 薔薇科 Rosaceae |
|
|
|
|
|
| 屬 | 桃屬 Prunus |
|
| 亞屬 (Subgenus): | 桃亞屬 Amygdalus |
|
|
|
|
|
| 種 | **桃樹 *P. persica*** |
|

 |
|
| 二元學名 |
| ***Prunus persica***(L.) Batsch |
|
|
|
|
|
|
|
|
|
|
|
|
|
|
|

**桃樹**（粵拼：tou2/tou4 syu6；學名：*Prunus persica*）；簡稱**桃**（tou2/tou4）；係薔薇科桃屬嘅落葉喬木仔，原產地喺中國嘅西北高原地區。

喺中國內地，桃樹已經至少有成3000年嘅栽培史。

形態
--

桃樹嘅花叫桃花，屬單生品種，喺大多數嚟講都係粉紅色，不過重有深紅、火紅、純白、紅白相間等變種；除咗啲觀景桃之外，大部分嘅桃樹都可以自己識得結果。一般結果機會有80——90%。

用途
--

桃樹開嘅話唔單止可以畀人睇之外，佢結出嚟嘅果都重可以畀人食。而佢嘅果甚至可以做藥都得。佢嘅樹脂叫桃膠，亦係種食材。

文化
--

### 西遊記

內文：西遊記
喺西遊記入面，神話入面講嘅孫悟空就因為偷食咗王母娘娘嘅仙桃而出咗大陣仗。

### 民間

喺中國大陸嘅平民百姓嚟講，成日攞桃嚟做福壽嘅象徵。一到咗老坑公或老坑婆生日就成日送啲壽桃。

### 春節

喺農曆新年嗰時，屋企門口嗰度成日掛桃符係為咗祈求平安噉解。

### 花名歌謠

喺中國內地嘅古詩文化入面，曾經有首同花名歌謠有關嘅詩係形容12個月出嘅比較靚嘅嗰啲植物。其中入面講嘅「三月桃花紅十里 」就係佢。

相
-

* 桃花桃花
* 蜜桃蜜桃
* 啱啱結果無耐嘅蜜桃啱啱結果無耐嘅蜜桃
* 桃花桃花

有關嘅書
----

* 中国少年儿童百科全书 自然·环境　浙江教育出版社 ISBN 7-5338-1946-2/G·1942

註
-

1. 1 2  桃樹土生土長于華夏 西方曾將其誤認為波斯果 互聯網檔案館嘅歸檔，歸檔日期2020年3月27號，. 中国网
2. ↑  桃树土生土长于华夏[*失咗效嘅鏈*] 北京日報 （2015-04-08）

出面網頁
----

* 桃 Tao 藥用植物圖像資料庫（香港浸會大學中醫藥學院）（白話文）（英文）
* 桃仁 Taoren 中藥材圖像數據庫 (香港浸會大學中醫藥學院)

| * 睇
* 傾
* 改
花名歌謠 |
| --- |
| 春 | 　３月桃花紅十里  | 　４月薔薇靠短薔  | 　５月石榴紅似火 |
| 夏 | 　６月荷花滿池塘  | 　７月菱花鋪水面  | 　８月桂花滿樹香 |
| 秋 | 　９月菊花開似錦  | １０月芙蓉正上妝  | １１月水仙案上供 |
| 冬 | １２月臘梅雪裡藏  | 　１月梅花吐芬芳  | 　２月蘭花盆裡裝 |
**先天道**，華夏宗教之一，屬佛道儒三合一宗教。開山祖黃德輝，見到神仙為九祖，遙承八祖羅蔚羣，推佛門達摩為初祖。先天道場為齋堂，男女分開，男為乾堂，女為坤堂。教義主張茹素同非婚。教眾要修內功外果，必須行善積德，未劫前救己救人，帶人返去真空家鄉，人間仙境。

先天道包含道佛儒，兼民間信仰，神祇眾多，如儒教孔子、如道教太上老君、三官大帝、玄天上帝、呂洞賓，如佛教釋迦牟尼、彌勒佛、觀音菩薩、文殊菩薩、又如民間天后聖母、倉頡、灶神，諸如此類。

先天道喺康熙雍正年間，出現於江西。早年並無單一叫法，名有金丹教、五盤教、青蓮教、燈花教等，有講自己係先天大道。

先天道受大清所禁，唔停受到壓迫，不過禁之不絕。喺羅祖教、白蓮教沒落之際，先天道反而盛行。隨住唐人出洋，到香港、到臺灣、到南洋。先天道有兩次分裂，派系有圓明聖道、同善堂、一貫道。

先天道大道場有廣東清遠藏霞洞同飛霞洞，香港、臺灣以及南洋嘅先天道，往往都係依兩地為源流。

喺香港視先天道為道教一部份，視為傳真教、正一教之外第三派。唔少香港道教聯合會成員，都係先天道，如玄圓學院、藏霞精舍、賓霞洞就係。另一啲就轉入佛教，空門化，如大嶼山觀音寺。

祖師
--

* 初祖達摩
* 二祖神光，即慧可
* 三祖普庵、即僧㻧
* 四祖曹洞，即道信
* 五祖黃梅、即弘忍
* 六祖慧能
* 七祖莊懷讓、馬道
* 八祖羅蔚羣
* 九祖黃德輝
* 十祖吳紫祥
* 十一祖何了若
* 十二祖袁志謙
* 十三祖徐還無、楊還虛
* 十四祖彭依法
* 十五祖林依秘
* 十六祖余道龍、謝道恩、韓道宣
**西班牙文字母**係拉丁字母變體，用嚟表達西班牙文。由26個拉丁字母加上表示鼻上顎音嘅字母Ñ組成。

字母表
---

| 字母 | 字母名 | 對應IPA | 字母 | 字母名 | 對應IPA |
| --- | --- | --- | --- | --- | --- |
| A a | a | /a/ | N n | ene | /n/或/ŋ/ |
| B b | be/be larga | /b/或/β/ | Ñ ñ | eñe | /ɲ/ |
| C c | ce | /k/、/s/或/θ/ | O o | o | /o/ |
| Ch ch | che | /tʃ/ | P p | pe | /p/ |
| D d | de | /d/或/ð/ | Q q | cu | /k/ |
| E e | e | /e/ | R r | ere | /ɾ/ |
| F f | efe | /f/ | S s | ese | /s/ |
| G g | ge | /h/或/g/或/ɣ/ | T t | te | /t/ |
| H h | hache | 唔發音。 | U u | u | /u/或/u̯/ |
| I i | i | /i/ | V v | uve/ve corta | /b/或/β/ |
| J j | jota | /h/ | W w | uve doble / u doble | /u/或/u̯/、/b/或/β/ |
| K/k | ka | /k/ | X x | equis | /ks/或/h/ |
| L l | ele | /l/ | Y y | I griega | /j/ |
| Ll ll | elle | /ʎ/或/ʝ/ | Z z | zeta | /θ/或/s/ |
| M m | eme | /m/ |  |

自從2010年西班牙皇家語言學院拼寫改革之後，「Ch」同「Ll」喺西班牙已經唔當做單個字母，而係當作字母組合。但係唔受西班牙統治嘅拉丁美洲就重有人繼續將「Ch」同「Ll」當作單個字母。

### 變音符號

西班牙文會用一個尖音符「ˊ」，加喺元音字母上面表示爾個元音字母係爾個詞嘅重音。有啲同讀法但係唔同意思嘅字都會用尖音符嚟區分開，例如tú（你）同tu（你嘅）、sí（係）同si（如果）、té（茶）同te（你，受格）等等。

另外仲會用分音符「◌̈」，只會加喺元音u上邊，而且只會出現喺güe、güi呢兩個組合入邊，用嚟表示要讀成獨立嘅兩個元音，而唔係雙元音。字例有vergüenza（羞恥）、pingüino（企鵝）等。

註解同參考
-----

### 參考

1. ↑  「希臘嘅I」咁解
2. ↑  （西班牙文） Javier Rodríguez Marcos, *La "i griega" se llamará "ye"*, 西班牙《國家報》, 2010-11-05.
**娘要嫁人**（粵拼：noeng4 jiu3 gaa3 jan4；英文：**Mother will Marry**）係由中央電視台、上海尚世影業、天視衛星傳媒、太原廣播電視劇製作中心、東陽華海時代影業一齊負責整嘅年代情感劇，部片一共46集。入面講嘅係剩女齊之芳一直先後遇到好多條好同衰嘅男仔，喺為愛或生存之間而結婚嘅尷尬事。

劇情
--

1960年代初嘅細城市，一個得人驚嘅電話講齊之芳嘅老公（王燕達）因為救人而死，丼低佢同大毛、二毛、毛毛三條蘇蝦。加上嗰時因大饑荒而遇到好多困難，雖有阿爸阿媽同阿哥、消防隊長肖虎幫襯，但重未搞掂佢一日三餐嘅溫飽問題。期間佢唔允許細路向任何生保人伸出援助，雖然肖虎、戴世亮、李茂才等一系列男仔以好多種方法鍾意佢，但佢最後揀咗肖虎，不過嗰時社會比較亂而一直冇嫁到。直到齊之芳就快死時先至攞返自己份幸福返嚟。

出鏡人馬
----

| 出鏡人 | 扮 |
| --- | --- |
| 蔣雯麗 | 齊之芳 |
| 于榮光 | 肖虎 |
| 張魯一 | 戴世亮 |
| 李立群 | 李茂才 |
| 潘之琳 | 王方 |
| 褚栓忠 | 徐思齊 |
| 陳銳 | 齊之君 |
| 呂中 | 齊之芳阿媽 |
| 徐敏 | 齊之芳阿爸 |

連出去
---

* 娘要嫁人-电视剧 爱奇艺
* 电视剧《娘要嫁人》 新浪网

| 廣州電視台綜合頻道 閤家歡劇場 |
| --- |
| 上個節目 | 娘要嫁人（2016年3月7號－2016年3月29號） | 下個節目 |
| 金爸銀爸 不換我爸（2016年2月19號－2016年3月6號） | 爸爸父親爹（2016年3月29號－） |
《**G-1格鬥會**》（**G-1 Fight Club**）係香港電視娛樂製作嘅真人騷節目，2016年4月7號22:00-23:00喺ViuTV首播，之後逢禮拜六到日喺22:30-23:30播，5月15號最後一集加長版喺22:30-00:00播，一共13集。節目請咗8位未打過綜合格鬥（MMA）擂台比賽嘅出名女仔參加，佢哋會先接受特訓，再互相隻揪。主持係陳安立、費明海、Vivek Mahbubani。

參賽者有8位，分別係唐紫睿、黎美言、龍小菌、鄧穎芝、郭思琳、鄧洢玲、劉燕妮同王蘊妮，最後唐紫睿喺決賽打贏郭思琳而贏到金腰帶。

呢個節目喺2016年底搞咗個《G-1格鬥會挑戰賽》，並喺2018年頭播第二輯《G-1格鬥會2》。

節目簡介
----

《G-1格鬥會》邀請8位從來未登上過擂台比賽嘅女士參與，佢哋將接受艱苦嘅特訓，登上MMA專用8角型擂台，進行一對一嘅MMA綜合格鬥比賽。佢哋上擂台嘅原因可能有唔同，但係目標一致，就係擊倒對手，奪得金腰帶，成為新一代拳后！

每集一覽
----

|  |  |  |
| --- | --- | --- |
| **集數** | **播映日子** | **主題** （粗字係勝方） |
| 1 | 4月7號 | 八位參賽者首度會面 |
| 2 | 4月9號 | **唐紫睿** VS 龍小菌 |
| 3 | 4月10號 | **郭思琳** VS 王蘊妮 |
| 4 | 4月16號 | 鄧洢玲 VS **劉燕妮** |
| 5 | 4月17號 | **鄧穎芝** VS 黎美言 |
| 6 | 4月23號 | **唐紫睿** VS 郭思琳 |
| 7 | 4月24號 | **鄧穎芝** VS 劉燕妮 |
| 8 | 4月30號 | **郭思琳** VS 龍小菌 |
| 9 | 5月1號 | 劉燕妮 VS **黎美言** |
| 10 | 5月7號 | 唐紫睿 VS **鄧穎芝** |
| 11 | 5月8號 |
| 12 | 5月14號 | **郭思琳** VS 黎美言 |
| 13 | 5月15號 | **唐紫睿** VS 郭思琳 |

節目調動
----

* 2016年5月14號：由於22:55開始直播西班牙甲組足球聯賽 — 格蘭納達 對 巴塞隆拿，所以提早到22:00-22:55播。

睇埋
--

* 《G-1格鬥會挑戰賽》
* 《G-1格鬥會2》

出面網頁
----

* ViuTV：G-1格鬥會